Cornelis van Boeschoten (Wijk bij Duurstede, 26 Februarie 1845 - Den Haag, 10 November 1927) was 'n Nederlands-Transvaalse onderwyser en staatsman. Van Boeschoten vertrek op 16-jarige ouderdom saam met sy ouers na die Zuid-Afrikaansche Republiek (Transvaal), waar sy pa grond in Zoutpansberg gekoop het om 'n plantasie te begin. In 1866 is sy ouers aan malaria oorlede, waarna hy na sy broers en susters moes omsien. Hy dien 'n rukkie in die Nederduits Hervormde Kerk Schoemansdal, totdat die dorp ontruim is weens 'n aanval deur die Venda. Hy het daarna 'n loopbaan in die onderwys gevolg en is in 1872 as skoolhoof in Pretoria aangestel. Van Boeschoten word in 1881 'n amptenaar en sekretaris van die Uitvoerende Raad en vorder uiteindelik tot waarnemende adjunk-staatsekretaris vir Willem Johannes Leyds, wat 'n ruk lank in Europa gebly het weens 'n keelaandoening. Hy het Paul Kruger vergesel toe hy gedurende die Tweede Vryheidsoorlog na Europa verhuis het en het hom tot kort voor sy dood in 1904 bygestaan het. Van Boeschoten het Suid-Afrika in 1913 weer besoek en daarna na Den Haag teruggekeer.


Michèle Garcia (gebore Junie 1960) is 'n Franse aktrise. Sy is bekend vir haar rolle in die rolprente The Closet (2001) en Yves Saint Laurent (2014), en in die televisiereeks Chez Maupassant (2007). 2001: The Closet 2002: Monsieur Batignole 2014: Yves Saint Laurent 2007: Chez Maupassant 2001: Sophie Rousseau, la vie avant tout: Nature mortelle 2003: Écoute, Nicolas... 2009: Sur le chemin de Compostelle 2014: Cher trésor 2002: Monsieur Batignole: le making of Michèle Garcia in die Internet-rolprentdatabasis


Vir ander riviere met dieselfde naam, sien Mnyameni (dubbelsinnig) Die Mnyamenirivier is 'n rivier wat in die Oos-Kaap, Suid-Afrika vloei. Die Mnyameni-waterval is in die rivier wat uitmond in die Indiese Oseaan by 31°09′07″S 30°08′01″O / 31.15189°S 30.13359°O / -31.15189; 30.13359 Bazanerivier (Oos-Kaap) Google-kaart van die Mnyamenirivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Gamkaskloof (ook bekend as "Die Hel") is 'n smal, afgesonderde vallei omtrent 20 kilometer lank en 'n maksimum van 600 meter wyd geleë in die Swartberge in die provinsie Wes-Kaap, Suid-Afrika. Die Gamkaskloof is vermoedelik in die vroeë 19de eeu ontdek deur trekboere, maar die eerste inwoner (Petrus Swanepoel) het hom eers in 1830 permanent in die kloof gevestig. Ná hom het die Marais, Cordier, Joubert, Mostert en Nel hulle ook in die kloof gevestig, en die gemeenskap het 'n maksimum grootte van ongeveer 160 bereik. Die inwoners moes altyd te perd oor die Swartberge gaan na Prins Albert en Calitzdorp. Daar was later 'n skool met 'n onderwyser wat op Sondae as kerk gedien het. Hulle het hul eie koring, groente, vrugte, tee en tabak verbou. Verder het hulle ook witblits gestook en bier van wilde heuning gemaak. Hulle het lank die regering gevra om 'n pad na die kloof te bou, en die uiteindelike voltooiing in 1962 was sekerlik die begin van die einde vir die gemeenskap.


Napels (Italiaans: Napoli [ˈnaːpoli] luister (hulp·inligting), Napolitaans: Napule [ˈnaːpələ], Latyn: Neapolis, Ou-Grieks: Νεάπολις "nuwe stad") is die grootste en welvarendste stad in die suide van Italië (die Mezzogiorno d'Italia of "Middag van Italië"), geleë teen die noordelike oewer van die Golf van Napels tussen die vulkaniese gebied van die Campi Flegrei in die weste en die vulkaan Vesuvius in die ooste. Napels dien as die administratiewe setel van die streek Kampanië en die provinsie Napels. Napels en sy omgewing vorm een van die grootste verstedelikte gebiede in Italië, met 'n bevolking van 962 495 (soos op 31 Julie 2018). Dit het 'n groter metropolitaanse bevolking van ongeveer 3 085 447 wat van Napels die derde grootste Italiaanse metropool maak - na Rome en Milaan. Die inwoners van die stad staan bekend as Napolitane, napoletani of meer poëties partenopei in Italiaans. Napels besit 'n indrukwekkende ryk geskiedenis, kuns en kultuur en het selfs 'n eie taaldialek, Napolitaans [Napulitano], wat soveel afwyk van Standaarditaliaans dat sommige taalkundiges dit as 'n taal in eie reg beskou.


HSB Turning Torso is 'n wolkekrabber in Malmö, Swede, aan die Sweedse kant van die Öresund-seestraat. Dit is deur Santiago Calatrava ontwerp en is amptelik op 27 Augustus 2005 geopen. Die toring bereik 'n hoogte van 190 meter (623 voet) met 54 verdiepings. Teen voltooiing was dit die hoogste gebou in Skandinawië, en Europa se tweede hoogste woonstelblok, na die 264-meter-hoë Triumph-Palace in Moskou. Die ontwerp is gegrond op 'n beeldhouwerk deur Santiago Calatrava genaamd Twisting Torso. Dit gebruik nege vyf-verdieping kubusse wat draai soos dit styg; die boonste segment is negentig grade gedraai ten opsigte van die grondverdieping. Elke verdieping bestaan basies uit 'n reghoekige gedeelte wat die sentrale kern omring, saam met 'n driehoekige gedeelte wat gedeeltelik deur 'n eksterne staalstellasie ondersteun word. Die onderste twee kubusse is bedoel om as kantoorruimte te dien. Kubusse drie tot nege huisves 149 luukse woonstelle. Die Twisting Torso is 'n wit marmerbeeld gegrond op die vorm van 'n draaiende menslike liggaam.


Kuba (Spaans: Cuba, [ˈkuβa]), amptelik die Republiek Kuba (Spaans: República de Cuba, [re'puβlika ðe ˈkuβa]), is 'n eilandstaat in die Amerikas en bestaan uit Kubaeiland, die grootste van die Groot-Antille, die Isla de la Juventud en 'n aantal kleiner nabygeleë eilandjies. Kuba is in die noordelike deel van die Karibiese gebied geleë naby die samekoms van die Karibiese See, die Golf van Meksiko en die Atlantiese Oseaan. Kuba is suid van die Verenigde State en die Bahamas, wes van die Turks- en Caicoseilande en Haïti en oos van Meksiko waarvan dit deur die Straat van Yucatán geskei word. Die Kaaimanseilande en Jamaika is suid van Kuba geleë. Kuba is die land met die grootste bevolking in die Karibiese Eilande. Die land se kultuur en gebruike is afkomstig uit verskeie bronne insluitend die oorspronklike Taíno en Ciboney bewoners, die Spaanse koloniale tydperk, slawe uit Afrika en die nabygeleë Verenigde State. Die eiland het 'n tropiese klimaat wat as gevolg van die omliggende see redelik matig is.


Cornelis Vincent (Cor) van Gogh (* 17 Mei 1867, Zundert - † 14 April 1900, Brandfort) was ’n Nederlandse immigrant na Suid-Afrika, kunstenaar en Boerekryger tydens die Tweede Vryheidsoorlog. Van Gogh, jongste broer van die bekende skilder Vincent het in ’n pastorie in Zundert grootgeword. In 1871 het hy saam met sy ouers en suster Wilhelmina (die ander kinders was reeds volwasse) na Etten verhuis waarheen sy vader beroep is. Hy het daar skoolgegaan. In 1889 het hy op 22-jarige ouderdom uit Nederland na die Zuid-Afrikaansche Republiek geïmmigreer as deel van ’n klein groep immigrante wat ’n beter toekoms in Afrika gesoek het. Nadat hy aanvanklik naby Germiston op ’n myn gewerk het, het hy by die NZASM aangesluit waar hy as tekenaar gewerk het. Gedurende die Tweede Vryheidsoorlog het hy aan die kant van die Boere geveg en is in Maart 1900 deur die Britse magte gevangene geneem. As krygsgevangene het hy baie siek geword en is hy oorgeplaas na ’n militêre hospitaal by Brandfort in die Oranje-Vrystaat waar hy op 14 April 1900 gesterf het.


Fabian Gottlieb Thaddeus von Bellingshausen (in Russies ook bekend as Фаддей Фаддеевич Беллинсгаузен; Faddei Faddejewitsj Bellinsgaoezen) (20 September 1778 – 13 Januarie 1852) was 'n vlootoffisier van die Russiese Ryk en bevelvoerder van die tweede Russiese ekspedisie om om die aardbol te seil. So het Bellingshausen een van die eerste drie mense geword wat die kontinent Antarktika sien. Bellingshausen is gebore in 'n Balties-Duitse familie in Saaremaa (Ösel) in Estland – toe deel van die Russiese Ryk. Hy het op die ouderdom van 10 'n kadet in die Russiese Vloot geword. Nadat hy op 18 aan die Vlootakademie in Kronstadt gegradueer het, styg hy spoedig tot die rang van kaptein. As 'n bewonderaar van James Cook se reise dien hy in 1803 in die eerste Russiese vaart om die wêreld op die vaartuig Nadezjda ("Hoop") onder Krusenstern, en voltooi die sending in 1806. Sy loopbaan vorder met die bevelvoering oor verskeie skepe in die Oos- en die Swartsee. Toe tsaar Aleksander I in 1819 'n ekspedisie na die suidelike poolgebied magtig, kies die owerhede weer vir Bellingshausen om dit te lei.


'n Antidepressant is 'n geneesmiddel wat die simptome van 'n kliniese depressie behandel of verlig. Sommige antidepressante, veral die trisikliese antidepressante, word gebruik vir ander nie-amptelike indikasies, soos verligting van die pyn veroorsaak deur neuropatie. Heelwat van die antidepressante is ook aangedui in die behandeling van angsversteurings. Alle antidepressante is min of meer ewe effektief, maar dié wat later ontwikkel is, het meestal minder newe-effekte, en 'n kleiner kans om dodelik te wees in oordosering. Die antidepressantwerking van hierdie geneesmiddels is toevallig ontdek. Die middel wat alles begin het in die 1950's was iproniasied, 'n middel vir die behandeling van tering. Iproniasied is 'n mono-amienoksidaseremmer (MAOI). Sien die lys van antidepressante. Antidepressante se geneeskundige effek vind waarskynlik plaas op die neuro-oordraersvlak. Die meeste antidepressante veroorsaak 'n verhoging van serotonien en noradrenalien.


Die Nuweveldberge is 'n bergreeks in die provinsie Wes-Kaap (Suid-Afrika), noordwes van die dorp Beaufort-Wes, met 'n maksimumhoogte van sowat 2 000 meter bo seevlak. Die indrukwekkende platorand van die Nuweveldberge toring oor die laagliggende vlaktes van die Karoo Nasionale Park. Die Nuweveldberge maak in geologiese opsig deel uit van die Karoo-supergroep, magtige sedimentêre gesteentes of afsaksels, wat bekend staan as 'n skatkis van fossiele. Hulle bestaan hoofsaaklik uit geelbruin sandsteen en grysblou leiklip. Die verweerde rooi dagsome van die Nuweveldberge en ander bergreekse in die omgewing het danksy die doleriet ontstaan, 'n nie-sedimentêre gesteente wat as gevolg van vulkaniese aktiwiteit uit magma gevorm het. Hierdie baie harde gesteente weerstaan erosie baie goed - in teenstelling met die sandsteen en leiklip van die omgewing. Die huidige voorkoms van die Nuweveldberge is dan ook aan die Leeu- en Gamkariviere te danke, wat die gebied deur middel van erosie verander het. Fossiele in die Groot Karoo Geargiveer 3 Mei 2006 op Wayback Machine by die webwerf van die Suid-Afrikaanse Museum, Kaapstad - (net in Engels beskikbaar)


Calais is 'n dorp in die distrik Washington, Vermont (noordoostelike Verenigde State) met 'n bevolking van 1 529 volgens die sensus van 2000. Alhoewel die dorp na die Noord-Franse stad Calais vernoem is, word sy naam in Engels soos palace uitgespreek en nie soos chalet nie. Die dorp bestaan uit die wyke East Calais, North Calais, Kent's Corner, Maple Corner en Pekin. Calais het vroeër 'n buurdorp met die naam Sodom gehad - blykbaar 'n verwysing na die feit dat hierdie dorpie nie oor 'n kerk besik het nie, maar wel oor 'n aantal steengroewe. Die inwoners het in 1905 'n petisie opgestel waarmee hulle die owerhede van Vermont versoek het om die dorp se naam na Adamant ("hard") te wysig - 'n verwysing na die harde granietgesteente van die omgewing. Die Wheelock- en Parker-gesinne was in die laat 18de eeu die eerste setlaars in die gebied. Die omgewing van Calais is tot by die middel van die 19de eeu grootskaals ontbos om skaapweivelde vir die plaaslike wolbedryf aan te lê.


Idi Amin Dada Oumee (ca. 1924–16 Augustus 2003) was van 1971 tot 1979 die president van Uganda. Hy was bekend vir sy lagwekkende uitsprake, byvoorbeeld dat hy die Britse ryk militêr verslaan het, maar sy nalatenskap is een van moord en doodslag, wat aan hom die bynaam "die slagter van Afrika" besorg het. Amnestie Internasionaal reken dat hy tot soveel as 500 000 mense in Uganda laat vermoor het. Hy het homself die titel van "Sy Hoogheid, Lewenslange President, Veldmaarskalk Al Hadji Doktor Idi Amin, Heer oor al die Wesens op Aarde en Visse in die See en Oorwinnaar oor die Britse Ryk in Afrika in die Algemeen en spesifiek Uganda" toegeëien. Amin se presiese geboortejaar is nie bekend nie, maar dit word tussen 1923 en 1928 geskat. In 1946 sluit hy as 'n assistent kok by die Britse Koloniale Weermag aan. Van 1951 tot 1960 was hy die swaargewig-bokskampioen van Uganda en Brits-Oos-Afrika. Hy is uiteindelik tot die rang van generaal-majoor in die postkoloniale Ugandese weermag bevorder. Tydens 'n buitelandse reis van pres.


Die Hertog van Boergondië (Frans: Duc de Bourgogne) was die hoof van die Hertogdom van Boergondië, 'n hertogdom in die ooste van die huidige Frankryk. Van 880 tot 1477 het die hertoë oor die Hertogdom in die Ooste van die huidige Frankryk geheers. Van 1477 tot aan die einde van die Spaanse Opvolgingsoorlog is die titel vir Franse prinse gebruik en was dit ter selfde tyd die titel van die hoof van die Habsburgse gebiede in die Lae Lande en Frankryk. Na 1714 is die titel toegeken aan die Koning van Spanje wat dit tot vandag toe hou. Die Hertogdom van Boergondië (Frankoprovensaals Borgogne) is in die 9de eeu teen 880 gestig uit deel van die Koninkryk van Boergondië, deur die Karolingiese konings Lodewyk III van Frankryk en Karel II van Frankryk en die hooflede van hulle familie wat die Karolingiese Ryk wat hulle van Karel die Grote geërf het verdeel het. Hulle het al die karolingiese koninkryke van Frankryk verdeel in feudale hertogdomme en graafskappe onder die koning van Frankryk. Richard II van Boergondië, wat bekend gestaan het as Richard die Regsbringer, is eers as markies en toe eerste Hertog van Boergondië benoem en een van die ses pairs van Frankryk onder die susereiniteit van koning Lodewyk III van Frankryk.


'n Abdy (Latyns: Abbatia Frans: Abbaye) is 'n outonome klooster, waarvan die owerste die ab is. Die owerste van 'n aartsabdy word aartsab genoem, wat nog 'n 'rangtrappie' hoër in die hiërargie staan. Afhangend van die waardigheid en funksie van 'n abdy, word dit volgens tipe geklassifiseer. Volgens die gemeente is die meerderheid abdye egter ondergeskik aan ander abdye. Exempte-abdy: gelei deur 'n versierde ab. Koninklike Abdy: Onder die beskerming van 'n monarg, soos die Koninklike Abdy van Las Huelgas Territoriale abdy: gelei deur 'n mede ab-biskop Aartsabdy: gelei deur 'n aartsab, slegs met 'n Benediktynse gemeente Ryksabdy: abdy wat ryksvryheid het. Inkamana Abdy in Vryheid, KwaZulu-Natal is die tuiste van die Benediktyne. Die orde se internasionale afkortingskode is OSB (latyn: Ordo St. Benedict). Wikimedia Commons het meer media in die kategorie Abdy. (en) Inkamana Abdy (de) hulle 'hoofkantoor' is die aartsabdy Sint Ottilien Hierdie artikel is ’n saadjie. Voel vry om Wikipedia te help deur dit uit te brei.


Sekere Afrikaanse woordsamestellings kan besonders lank wees en daar is altyd iemand wat met 'n langer en meer onpraktiese woord vorendag kan kom. Volgens die TOTAL Book of SA Records word die langste Afrikaanse woord aangegee as Hottentottensoldatetentoonstellingstoegangskaartjieknipapperaatbedieningsmeganismehersteller (98 letters). Van die ander langer woorde sluit in: gespikkeldeminiatuurgroentekewer (33 letters) meervoudigeprobleemsiektetoestande (35 letters) metaaloksiedsilikonveldeffektransistor (39 letters) gewapendebetonbrugkonstruksiemaatskappy (40 letters) Tweebuffelsmeteenskootmorsdoodgeskietfontein (44 letters) wildewaatlemoenkonfytstukketentoonstellingsparades (52 letters) wildewaatlemoenkonfytresepteboekassistentsraadgewer (53 letters) Tweedehandsemotorverkoopsmannevakbondstakingsvergaderingsameroeperstoespraakskrywerspersverklaringuitreikingsmediakonferensie-aankondiginkies (141 letters) Die langste woord opgeneem in die Afrikaanse Woordelys en Spelreëls(AWS) is Bosveldstollingskompleks-navorsingseenheid (41 letters) Rosenthal, Eric, "Total Book of South African Records", Delta, 1982. Eerste uitgawe. Oor "Tweebuffelsfontein" "Tweebuffels"-liedjietitel Geargiveer 13 Maart 2012 op Wayback Machine Suid-Afrikaanse Akademie vir Wetenskap en Kuns, "Afrikaanse Woordelys en Spelreëls", 2009. Tiende uitgawe.


Nord (Nederlands: Noorderdepartement; 59) is die noordelikste van die Franse départements, en sy naam is dan ook van sy geografiese ligging afgelei. Met 'n oppervlakte van 5 743 vierkante kilometer en 'n bevolking van 2 576 770 (2010) is Nord die digbevolkste département van Frankryk. Die prefektuur (hoofstad) van Nord is Lille. Sowat 20 000 mense in die noordelike arrondissement Duinkerken praat 'n Wes-Vlaamse dialek as omgangstaal (sien Frans-Vlaandere). Nord bestaan hoofsaaklik uit die Franse gedeelte van die graafskap Vlaandere, behalwe vir die westelike gebiede wat in die jaar 1237 as die graafskap Artois afgesplits is en tans deel uitmaak van die départements Pas-de-Calais en Hainault. Hierdie gebied het oorspronklik tot die Spaanse Nederlande behoort, maar is volgens die ooreenkomste van 1659, 1668 en 1678 by Frankryk ingelyf. Die département Nord is tydens die Franse Rewolusie volgens die wet van 22 Desember as een van die 83 départements op 4 Maart 1790 gestig. Die département Nord grens aan die Noordsee, België en die Franse départements Pas-de-Calais, Aisne en Somme.


Hoërskool Langenhoven is 'n hoërskool in Pretoria. Dit is in Paul Krugerstraat geleë, teen die berg, oorkant die Nasionale Dieretuin. Dit is op 'n ou ashoop gebou en word ook soms skertsenderwyse na die skool as "ashoopskool" verwys. Hoërskool Langenhoven het 'n akademiese, tegniese en 'n praktiese rigting. Die Hoërskool Langenhoven is een van die oudste skole in Pretoria. Dit is gestig in 1885 en was aanvanklik bekend as De West Eind School met Nederlands as onderrigtaal. Na die Anglo-Boereoorlog, in die tydperk tussen 1902 en 1917 is die meeste skole gedwing om in Engels onderrig te gee maar De West Eind School is toegelaat om voort te gaan in Nederlands. In 1914 het dit een van die eerste skole geword waar Afrikaans gebruik is. In 2002 het die skool oorgeskakel na parallel-medium met Afrikaans en Engels as onderrigtaal. In 1936 is die skool se naam verander na Die Hoërskool Langenhoven. Dit is vernoem na die Afrikaanse skrywer en politikus, C.J. Langenhoven, wie se pogings bygedra het tot die gebruik van Afrikaans as onderrigtaal van graad 1 tot standerd 4, en die erkenning van Afrikaans as een van die amptelike tale in 1925.


Elizma Theron is 'n Afrikaanse sangeres en aktrise. Sy is op 6 Junie 1983 gebore in Bethlehem, Vrystaat. Tussen die ouderdom van 14 en 17 is sy tuis onderrig en doen modelwerk in onder andere Italië en Griekeland. Op 17 besluit sy om terug te keer na haar tuisdorp Kuruman en matrikuleer by die Hoërskool Kalahari. Na skool begin sy 'n kultuurskool op Kuruman waar sy klasse aanbied in moderne danse, modelwerk en sang. Haar loopbaan as professionele sangeres skop af in 2005 met haar debuutalbum Lapaside, na sy 'n kontrak aangebied is deur Next Musiek. In 2007 sluit sy aan by die span van Select Musiek en daar volg nog 6 albums. Elizma is betrokke by baie van die woorde op die albums. Elizma is al vir talle musiek toekennings benoem en hat al 2 Suid-Afrikaanse Musiekpryse (SAMAS) agter haar naam. In 2007 word sy ook 'n rol aangebied op die gewilde KykNET sepie, Villa Rosa, Elizma vertolk die rol van die mediese student "Kriek" vir 'n jaar lank. In 2009 vertolk sy die vroulike hoofrol "Mara Malan" in die fliek Jakhalsdans, geskryf deur Deon Meyer met regie deur Darrell Roodt.


Serowe is een van die grootste dorpe in Botswana. Dis die hoofstad van die Sentraaldistrik en was ook voorheen die grootste nedersetting in die sentraaldistrik, maar Palapye is nou groter. Wikimedia Commons het meer media in die kategorie Serowe. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die woord in Afrikaans. Vir die NASA-projek, sien Polar Operational Environmental Satellites. Poes is 'n obsene woord in Afrikaans wat na die menslike vulva (eksterne vroulike geslagsorgane) verwys. Dit is die direkte ingebruikneming van die Nederlandse woord poes wat na 'n wyfiekat verwys. Daar kan ook verwys word na die korrelasie tussen die Afrikaanse gebruik van die woord poes en die Engelse gebruik van die woord puss of pussy wat ook na die vroulike geslagsdele verwys. Dit is gewoonlik onaanvaarbaar om die woord in formele of beskaafde geselskap te uiter. Die woord "poes" kom gereeld in Kaapse bendetaal voor, waar dit na persone kan verwys ("'n regte poes wees", "iemand vir 'n poes vat" - 'n flous wees, iemand vir 'n dwaas neem) of as 'n uiting van woede kan dien ("jou ma se poes"). Handwoordeboek van die Afrikaanse Taal, 6de uitgawe. Pearson. 2015. ISBN 978-1-77025-700-9. (en) Paterson, Moya Colleen. 2008. The Linguistic Markers Of The Language Variety Spoken By Gang Members On The Cape Flats, According To The Film Dollars And White Pipes.


Die Huis van Hannover is ’n Duitse koninklike dinastie wat oor die Hertogdom van Brunswyk-Lüneburg (Duits: Braunschweig-Lüneburg), die Koninkryk van Hannover en die Koninkryk van Groot-Brittanje en die Koninkryk van Ierland regeer het. Dit het die Huis van Stuart in 1714 opgevolg as heersers van Groot-Brittanje en Ierland tot met die dood van koningin Victoria in 1901. Daar word soms na hulle verwys as die Huis van Brunswyk en Lüneburg, Hannover-lyn. Die Huis van Hannover is ’n jonger tak van die Huis van Welfe, wat weer die senior tak van die Huis van Este is. Al drie is vertakkings van die antieke Saksiese Huis van Wettin. Fraser, Flora. Princesses: The Six Daughters of George III. Knopf, 2005. Plumb, J. H. The First Four Georges. Hersiene ed. Hamlyn, 1974. Redman, Alvin. The House of Hanover. Coward-McCann, 1960. Van der Kiste, John. George III’s Children. Sutton Publishing, 1992.


Suid-Australië is 'n deelstaat van Australië en is geleë aan die suidelike kus van Australië. Met 'n oppervlakte van 983 482 km² is dit die derde grootste deelstaat van die land. Die inwoners aantal bedra ongeveer 1 575 700. Suid-Australië word begrens aan Victoria en Nieu-Suid-Wallis, in die noordooste aan Queensland, in die noorde aan die Noordelike Gebied en in die weste aan Wes-Australië. Dit is die enigste deelstaat wat aan al die ander deelstate op die Australiese vasteland grens. Die hoofstad Adelaide lê in die suidooste aan die Golf St Vincent. "argiefkopie". Geargiveer vanaf die oorspronklike op 25 Desember 2018. Besoek op 15 November 2009. Hierdie artikel is ’n saadjie. Voel vry om Wikipedia te help deur dit uit te brei.


Die boek Jona sorteer in die Christelike Bybel onder die klein profete. Dit bestaan uit vier kort hoofstukke. Hoewel daar tot onlangs aanvaar is dat die boek 'n geskiedkundige verhaal is oor die profeet Jona (sy naam beteken "Duif" in Hebreeus), word dit vandag algemeen aanvaar dat die boek eerder tot die genre van 'n gelykenis, kortverhaal of parodie op die profete-amp in Israel gelees moet word. Die boek handel oor die profeet Jona, seun van Amitai, wat wegvlug voor God, nadat God hom geroep het om sy oordeel oor die groot stad Nineve aan te kondig. Binne 'n driedimensionele wêreld vlug Jona nie net in die teenoorgestelde rigting van Nineve nie, hy vlug af na die stad Joppe en af na die binnekant van 'n skip in die hawe. As God in die hemel woon, is dit menslik die verste punt om van God af weg te kom. Ironies genoeg laat God 'n groot storm oor die see losbars, sodat die matrose op die skip oppad Tarsus toe genoop is om Jona oorboord te gooi. (Intussen bekeer hulle hul tot God.)


Ashland is 'n dorp in die suide van Oregon, in die Jackson-distrik. In 2000 het die dorp 'n bevolking van 19 522 gehad: 91,55% wit, 0,60% swart of Afro-Amerikaans, 1,02% Amerikaanse inboorlinge, 1,87% Asiaties, 0,13% Pasifiese eilanders, 1,71% van ander rasse en 3,11% van twee of meer rasse. Spaans-Amerikaners of Latyns-Amerikaners van enige ras het 3,56% van die bevolking uitgemaak. Hierdie artikel is ’n saadjie. Voel vry om Wikipedia te help deur dit uit te brei.


.tv is die Internettopvlakdomein vir Tuvalu. In onlangse jare het Tuvalu vir die verhuring van sy topvlakdomein .tv aan veral televisiestasies bekend geword en 'n nuwe bron van inkomste verkry. Lys van Internettopvlakdomeine Maynard, Roger (18 Julie 2010). "Internet domain riches fail to arrive in Tuvalu". The Independent (in Engels). Geargiveer vanaf die oorspronklike op 15 Februarie 2020. Besoek op 13 September 2019. Wikimedia Commons het meer media in die kategorie .tv. IANA se whois-inligting vir .tv


Riebeek-Oos (Engels: Riebeek East) is 'n dorpie in die geskiedkundige landdrosdistrik Albanie (vroeër die Zuurveld) in die provinsie Oos-Kaap van Suid-Afrika. Die nedersetting is 39 km noordwes van Grahamstad geleë en in 1842 op Voortrekkerleier Piet Retief se plaas Mooimeisjesfontein aangelê. Dit is genoem na kommandeur Jan van Riebeeck. Later is die uitgang "-Oos" bygevoeg om dit van die Wes-Kaapse dorpie Riebeek-Wes te onderskei. Jacob Cuyler, landdros van Uitenhage, het die naam "Albany" in 1812 aan die distrik gegee ter ere van sy vader, burgemeester van die stad Albany in die Amerikaanse deelstaat New York. Die NG gemeente Albanie, wat in 1831 hier gestig is, se benaming is 'n verafrikaansing van dié naam. Vir hoofartikel, sien NG gemeente Albanie Jacob Cuyler, landdros van Uitenhage, het in 1812 die Zuurveld hernoem na sy geboorteplek, die Amerikaanse stad Albany, waarvan sy vader burgemeester was. Die verafrikaansing van dié naam is aan die latere gemeente gegee. Die eerste kerkraadslede is in 1831 in die Metodistekerk in Grahamstad deur ds. Alexander Smith van Uitenhage bevestig.


Die Afrikaanderwijk 'n is 'n ou arbeiderswyk in die Rotterdamse kwartier Feijenoord. Die wyk het ontstaan rondom 1900 toe die hawens in Rotterdam-Suid gegrawe is. Om die hawe-arbeiders te huisves is daar vinnig woonwyke rondom die hawegebiede gebou, waarvan die Afrikaanderwijk ook een is. Die wyk se naam is van die straatname ontleen, wat oor die algemeen op Suid-Afrika gebaseer is, met name soos Bloemfonteinstraat, Kaapstraat, Pretorialaan, Transvaalstraat en in die besonder ter ere van die Afrikanerleiers uit die Anglo-Boereoorlog (1899-1902) (Paul Krugerstraat, Bothastraat, Christiaan de Wetstraat, Cronjestraat, Joubertstraat, Schalk Burgerstraat). Die Afrikaanderwijk was een van die eerste Nederlandse wyke waar 'n meerderheid van die bevolking uit buitelanders bestaan het. Deesdae is die Afrikaanderwijk 'n internationale wyk met baie Surinamers, Turke, Marokkane en Antilliane met nog enkele oorspronklike, meesal ouer, Nederlanders. Buurtwerk Protestants-Christelijke Basisschool Da Costa uit 1909. R.E.T. remise Hilledijk, dit word tussen 2010-2011 vervang deur 'n groter remise in die Beverwaard. Gewelskildering op die Kocatepe Moskee, die voormalige Van Oldenbarnevelt Scholengemeenschap.


Kanada bestaan uit tien provinsies (Engels en Frans: Provinces) in die suide en drie gebiede (Engels: Territories, Frans: Territoires) in die noorde.


X-straaldiffraksie is 'n meetegniek wat gebruik maak van die strooiing van fotone van 'n golflengte van 0.01-0.3 nm deur elastiese botsings met elektrone in 'n vastestof. Die golflengte λ van X-strale is ongeveer 0,1 nm en derhalwe bied hulle 'n uitstekende sondeerder vir (molekulêre of ander) strukture van alle kristallyne stowwe. Hierdie golflengte het dieselfde grootteorde as die kristalle se eenheidselle. Dis die geval vir metallieke, anorganiese, organiese, polimere en ook vir talle biochemiese materiale. Die strooiinghoek word in die algemeen gedefinieer as 2θ (en nie as θ, soos in by verstrooiing van sigbare lig nie). Die maatstaf van die tegniek kan geskryf word as: dobs = λ/(2sinθ) 1/dobs = (2sinθ)/λ Die maatstaf d is die omgekeerde van die oplossende vermoë: 1/d en die oplossende vermoë neem dus toe namate die hoek vergroot word. Omdat die golflengte ongeveer dieselfde grote het as die atoomafstande kan hierdie tegniek die elektrondigtheid ρ =ψ*ψ na atomiese groottes afskaal. (Die funksie ψ is die komplekse elektrongolffunksie). By verstrooiing van nie-kristallyne stowwe soos glase, vloeistowwe of gasse is daar verstrooide fotone by alle hoeke.


Steyn is 'n algemene familienaam in Suid-Afrika en Namibië. 'n Baie interessante webwerf wat nog volop in ontwikkeling is, is forebears.io. Hulle nog onvolledige gegewens gee aan dat daar tans meer as 54 duisend Steyns wêreldwyd is. Die top vyf lande waar Steyns woon volgens hulle: Suid-Afrika (>50 000), VSA (>600), Verenigde Koninkryk (>500), Namibië (>500), en Australië (>500). Bowendien reken hulle daar is Steyns in ongeveer 80 lande te vinde. Volgens die Suid-Afrikaanse Geslagsregisters Volume 12 het vyf Steynstamvaders Suid-Afrika toe gekom. Die van kan veral teruggespoor word na Douwe Gerbrandt Steyn en na Johannes Steyn, die enigste twee stamvaders wat nog nasate in Suid-Afrika het. Douwe Gerbrandt Steyn het in 1670–1671 in Suid-Afrika aangekom. Hy was oorspronklik van Friesland. Die grootste Steynfamilie in Suid-Afrika stam van hom af. Hierdie Steynstam het twee hooftakke deur twee kleinseuns van hom. Die eerste een is Hermanus Steyn en die tweede een Jacobus Steyn. Johannes Steyn het omstreeks 1760 in Suid-Afrika aangekom. Hy was oorspronklik van Duitsland.


Die Kleinotter (Lutra maculicollis) kom onder andere voor in die oostelike gedeelte van Suid-Afrika, die ooskus van Mosambiek en by die Okavango Delta in Botswana. Die dier het 'n verlengde lyf en is slank gebou met 'n breë kop en is bruin met wit vlekke op sy keel en bors. Die Kleinotter verkies permanente riviere en vleie. Die soogdier word tot 100 cm lank terwyl die mannetjie 4.5 kg en die wyfie 3.5  swaar word. Die Kleinotter is meer waterlewend as die Groototter en verlaat slegs die water om te rus of te ontlas. Die dier is lomp op land en is gewoonlik alleen en skemeraktief. Hulle eet vis, waterslakke, paddas en voëls. Hulle grootse vyande is luislange. Twee tot drie kleintjies word in die somer gebore. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Die Soogdiergids van Suider-Afrika. Burger Cillié. ISBN 978 1 875093 46 5. 2009 Hoffmann M (2008). Lutra maculicollis. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 2008-10-13. Hierdie artikel is ’n saadjie.


Die kilogram (simbool: kg) is die basiseenheid van massa in die internasionale eenheidstelsel (genoem SI-stelsel vanaf die Franse frase, Le Système International d'Unités) deel van die moderne standaard soos gebruik in die metrieke stelsel. Tot en met 19 Mei 2019, word die kilogram gedefinieer as gelykstaande aan die massa van die Internasionale Prototipe Kilogram (IPK). Die kilogram is oorspronklik in 1795 gedefineer as die massa van een liter (1000 kubieke centimeter) water by die vriespunt van ys. Aangesien dit onprakties is vir akkurate metings, is 'n platinumsilinder in 1889 gemaak, en sedertdien as die definisie van die kilogram gebruik. Die massa van hierdie prototipe het egter oor tyd gewissel in vergelyking met replikas wat daarvan gemaak is, wat daartoe gelei het dat die CGPM in 2011 beslis het dat die kilogram toekomstig in terme van die Konstante van Planck gedefinieer moet word. Omdat die tegnologiese middele nog nie gereed was nie, is die finale besluit eers tot 2014 uitgestel, en toe weer tot 2018. Op 16 November 2018 is die verandering goedgekeur, en die nuwe definisies het op 20 Mei 2019 in werking getree.


Ottosdal is 'n dorp in die Noordwes-provinsie van Suid-Afrika. Die dorp is in 1913 as 'n NG gemeente op die plaas Korannafontein van GP Otto gestig. Die dorp is in 1917 geproklameer en uitgelê. Daar is 'n gedenktuin met grafte van Britse soldate wat tydens die Tweede Vryheidsoorlog gesneuwel het. Die plaas Rietkuil van Siener van Rensburg en die Van Rensburg-familiebegraafplaas is ongeveer 11 km vanaf Ottosdal op die Wolmaransstad-pad. Die belangrikste gewasse wat verbou word is mielies, grondbone en sonneblomsaad. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 "Hoofplek Ottosdal". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die vlag van Sint Helena, ’n Britse oorsese gebied is op 4 Oktober 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant. Vlag van Sint Helena, 1874 tot 1984 Vlag van die Goewerneur van Sint Helena (en) Sint Helena by Flags of the World. (en) Sint Helena by Flags of the World. URL besoek op 8 Februarie 2010.


Huisgenoot-Skouspel is 'n gewilde musiekkonsert wat jaarliks deur Huisgenoot by Sun City aangebied word. Van die land se vooraanstaande Afrikaanse kunstenaars word genooi om tydens die geleentheid op te tree. Huisgenoot-Skouspel 10 (2009) se video-opname is in 2010 aangewys as die SAMA-wenner in die kategorie beste DVD verkoper. Afrikaanse kunstenaars tops by Samas, Nuus24, besoek op 18 Maart 2010. Huisgenoot, Afrikaanse tydskrif. Lys van Suid-Afrikaanse musikale kunstenaars Hierdie artikel is ’n saadjie. Voel vry om Wikipedia te help deur dit uit te brei.


Nassau is die hoofstad en grootste stad van die Bahamas, 'n eilandnasie in die Atlantiese Oseaan. Die stad is aan die noordoostelike kus van die eiland New Providence geleë. Die stad het in 2013 'n bevolking van 259 300 gehad en 'n oppervlakte van 207 km². Nassau is in 1695 gestig en na Willem III van Engeland, prins van Oranje-Nassau genoem. Wikimedia Commons het meer media in die kategorie Nassau. Hierdie artikel is ’n saadjie. Voel vry om Wikipedia te help deur dit uit te brei.


Die Universiteits- en Hansestad Lüneburg (Nederduits: Lümborg) is 'n stad in die Duitse deelstaat Nedersakse en in die distrik Lüneburg, 45 km suidoos van die Hansestad Hamburg geleë. Die stad het 'n bevolking van sowat 72 000. Lüneburg het 'n oppervlakte van 70,38 vierkante kilometer en is aan die benedeloop van die Ilmenaurivier geleë. Die stadsgebied bestaan uit 17 stadswyke: Altstadt, Bockelsberg, Ebensberg, Goseburg-Zeltberg, Häcklingen, Kaltenmoor, Kreideberg, Lüne-Moorfeld, Mittelfeld, Neu Hagen, Ochtmissen, Oedeme, Rettmer, Rotes Feld, Schützenplatz, Weststadt en Wilschenbruch. Sedert Desember 2004 maak die stad en distrik Lüneburg deel uit van Hamburg se openbare vervoerstelsel. Lüneburg se hoofstasie is tussen Hamburg en Hannover geleë en word deur treine van die staatsonderneming Deutsche Bahn asook die privaat spoorwegmaatskappy Metronom Eisenbahngesellschaft bedien. Die reistyd van Lüneburg na Hamburg is sowat 'n halfuur. Behalwe vir streekstreine word Lüneburg ook deur langafstandtreine soos Intercity- en Intercity-Express-treine (ICE) met ander stede verbind. In die stadsgebied verbind 'n buslynstelsel die buitwyke met die middestad. Die busnetwerk met elf lyne word deur die stedelike vervoermaatskappy KVG Lüneburg bedien.


Die Suid-Afrikaanse parlementsverkiesing van 1953 het op 15 April 1953 plaasgevind. Die uitslag was 'n absolute meerderheid vir die regerende Nasionale Party van Eerste Minister D.F. Malan, terwyl die grootste opposisieparty, die Verenigde Party van J.G.N. Strauss sewe setels verloor het. In die aanloop tot die verkiesing het die Verenigde Party en die klein sosiaal-demokratiese Arbeidersparty ooreengekom om nie kandidate in dieselfde kiesafdelings te nomineer nie. Die oorwinning van die Nasionale Party verseker dat Malan vir 'n tweede termyn eerste minister word en ook sy apartheidswetgewing kon versterk. Winkler Prins Jaarboek 1954, door: red. Winkler Prins, blz. 410 Hierdie artikel is ’n saadjie. Voel vry om Wikipedia te help deur dit uit te brei.


Die Bhopal-ramp was 'n nywerheidsramp wat in die Indiese stad Bhopal in die Madhya Pradesh provinsie plaasgevind het. Die ramp het die lewens van meer as 3 000 mense onmiddellik geëis. Daar word beraam dat daar in totaal sowat 8 000 mense in die twee weke na afloop van die ramp gesterf het en dat daar moontlik 'n verdere 8 000 mense gesterf het vanweë asemhalingsiektes wat deur die ramp veroorsaak is. Die insident het in die vroeë oggendure van 3 Desember 1984 in die hart van die stad Bhopal in Indië plaasgevind. 'n Filiaalaanleg van Union Carbide wat insekdoder vervaardig het, het sowat 42 ton metielisosianaatgas vrygestel wat sowat 520 000 mense aan die giftige gas blootgestel het. Die Bhopal-ramp word dikwels aangehaal as die wêreld se ergste nywerheidsramp ooit. Die Indiese regering en Union Carbide se reaksie op die ramp is oraloor gekritiseer. Eers in 1993 is 'n organisasie gestig, naamlik die International Medical Commission on Bhopal om na mense wat gesondheidsprobleme ervaar het as gevolg van die ramp by te staan. Die betrokke aanleg van Union Carbide India Limited is in 1969 naby Bhopal opgerig.


Kullħadd (Elke Sondag) is 'n Maltese Sondagkoerant wat sedert 25 Julie 1993 in Ħamrun deur die Malta Labour Party uitgegee word. Die hoofredakteur is Felix Agius (Julie 2008). Kullħadd behoort saam met It-Torca (Union Press) en Il-Mument (Nationalist Party) tot die Malteestalige Sondagkoerante en verskyn in ponieformaat. Daar is geen amptelike oplae nie, maar volgens 'n berig van die Europäische Medieninstitut is Kullħadd een van die belangrike koerante van dié land. „Die Information der Bürger in der EU: Pflichten der Medien und der Institutionen im Hinblick auf das Recht des Bürgers auf umfassende und objektive Information“ Geargiveer 25 April 2019 op Wayback Machine, Düsseldorf 31 Augustus 2004, p. 141-142 Amptelike webwerf (Maltees)


Die Koperhaai (Carcharhinus brachyurus) kom langs die hele kuslyn van Suid-Afrika voor tot by Kaap Vidal. Die haai is bruingrys tot koper aan die bolyf en wit onder. Die haai kom altyd redelik naby die kus voor. Hy kan maklik verwar word met die gryshaai. Die haai word tot 3 m lank en 242 kg swaar. In Engels staan die haai bekend as Copper shark. Wes-Atlantiese Oseaan: Meksiko, die Golf van Meksiko, Brasilië en Argentinië. Oos-Atlantiese Oseaan: Vanaf Frankryk, insluitend die Middellandse See, suidwaarts en rondom die kus van Suider-Afrika aan die sentrale KwaZulu-Natal, Suid-Afrika. Stille Oseaan: Japan na Nieu-Seeland, die suide van Kalifornië, VSA, in die Golf van Kalifornië tot in Meksiko en Peru. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Koperhaai op Fishbase


Chillán is 'n stad in Chili met 301 857 inwoners (2012). Municipalidadchillan.cl Hierdie artikel is ’n saadjie. Voel vry om Wikipedia te help deur dit uit te brei.


Kālua is 'n tradisionele Hawaise kookmetode waarby kos in 'n imu of grondoond gaargemaak word. Die term kālua beteken letterlik "in 'n grondoond gaarmaak", maar verwys daarnaas ook na die besondere smaak wat dié kookmetode aan kos verleen. Tipiese voorbeelde is kālua-vark of kālua-kalkoen (Hawais puaʻa kālua) - twee disse wat tradisioneel tydens Hawaise feesmale, die sogenaamde luau's, bedien word. Volgens ou tradisies word 'n vuur met koa-hout in 'n sand- of grondgat gemaak (die sogenaamde imu). Hierdie grondoond is gewoonlik 1,8 meter lank, 1,2 meter wyd en 90 sentimeter diep. Stene word in die gat geplaas om die kookhitte te bewaar nadat die vuur al uitgebrand het. Sodra die kookstene baie warm geword het, word tradisionele plantmateriaal soos piesangblare in die grondoond gelê. Vleis soos speenvark word met natuurlike seesout en kruie gegeur, met warm stene gevul en met ti en piesangblare bedek. Om egalige hitte te verseker en die vleissappe binne te hou, word die kos met juut en piesangblare en daarna met 'n laag sand of grond bedek.


Die Keurboomsrivier is in die Wes-Kaap, Suid-Afrika. Die rivier ontspring suid van Uniondale in die Langkloof en vloei dan in 'n suid-oostelike rigting. Hierna gaan dit verby De Vlugt en die Prins Alfredpas en bly noord van die R340 pad. Uiteindelik swaai die rivier suid, kruis die N2 nasionale pad en vloei in die Keurboomstrandmeer in, net noord van Plettenbergbaai. Die strandmeer mond uit in die Indiese Oseaan. Die Slankrooivlerkie is endemies in die bergstroomsytakke van dié rivier en die Gouritsrivier. Op Pad in Suid-Afrika. B.P.J. Erasmus. 1995. ISBN 1-86842-026-4 Passes & Poorts. Marion Whitehead. 2010. ISBN 978-1-77009-805-3 Koördinate: 34°01′S 23°25′O / 34.017°S 23.417°O / -34.017; 23.417 .


Johannes Stephanus Gouws (13 Augustus 1919 in Bultfontein - 29 Maart 1944 in München, Duitsland) was 'n Suid-Afrikaanse vlieënier tydens die Tweede Wêreldoorlog en het bekend geraak weens sy deelname aan die groot ontsnapping uit Stalag Luft III op 24 Maart 1944. Gouws was die oudste van vier kinders en het sy laerskooljare op 'n plaasskool naby sy ouers se familieplaas, Dankbaarheid, naby Bultfontein deurgebring. Hy het gematrikuleer aan die Hoërskool Bultfontein en daarna aansoek gedoen vir vliegopleiding by die lugmag. Sy aansoek is afgekeur weens sy swak Engels. Hy werk vir 'n jaar vir die Polisie en skryf daarna in vir 'n B.Sc-graad aan die Universiteit van die Vrystaat. Hier het sy Engels verbeter en hy neem deel aan 'n vliegopleidingsprogram vir studente. Hy doen weer aansoek by die lugmag en sy aansoek word aanvaar gedurende Mei 1940. Na sy opleiding vertrek hy na Noord-Afrika as lid van 41 Eskader vanaf Brandfortstasie gedurende Mei 1941. Hy doen 'n noodlanding op 18 Augustus 1941 in Abessenië (deesdae Ethiopië) na enjin probleme. Hy en sy mede-vlieënier bereik veiligheid na nege dae se omswerwinge in die woestyn.


Die NG gemeente Adelaide is ’n gemeente van die Nederduitse Gereformeerde Kerk in die Sinode van Oos-Kaapland. Soos die moedergemeente, Glen Lynden, is die geskiedenis van die gemeente Adelaide seker die ingewikkeldste in die NG Kerk. Sedert 'n dekade of twee ná die afstigting van Glen Lynden in 1827 van die NG gemeente Somerset-Oos was daar altyd moeilikheid ten opsigte van die Kerkplaas, want die gemeente het uit drie kernpunte bestaan, naamlik die dorpie Bedford (wat eers omstreeks 1853 aangelê is), Glen Lynden (die oorspronklike middelpunt) en Adelaide. Ds. John Pears is op 1 Mei 1829 as eerste predikant op Glen Lynden bevestig. Hy vertrek egter reeds die volgende jaar om ’n professoraat in Kaapstad te aanvaar. Ontmoedig deur sy swartgallige rapport oor Glen Lynden, waar hy dit onmoontlik gevind het om ’n gemeente op te bou met boere wat nie in die kerk belanggestel het nie, het die regering ds. Alexander Welsh eers in 1833 as sy opvolger gestuur. Intussen het die adjunk-goewerneur van die Oostelike Provinsie, sir Andries Stockenström, ook probeer om hulp uit die moeilikheid te verleen.


UTC−10:30 is 'n tydsone wat 10:30 ure vroeër as UTC-tyd is. Hawaii gebruik vanaf 1900 tot 1947 GMT−10:30 as standaardtyd, waarna horlosies na GMT−10:00 verander is. GMT-10:00 is later na UTC-10:00 gewysig. Die lugaanval te Pearl Harbor in 1941 het op 7 Desember om 7:48 v.m. Hawaiiantyd en 8 Desember 3:18 v.m. Japan Standaardtyd (UTC+09:00) plaasgevind, soos deur skepe van die Kido Butai waargeneem. Die UTC-tyd in ISO 8601-notasie was 1941-12-07T18:18+00:00.


Die Liberaal-Demokrate (Engels: Liberal Democrats, ook bekend as die Lib Dems) is 'n sosiaal-liberale politieke party in die Verenigde Koninkryk. Die party is in 1988 gestig deur Paddy Ashdown, deur die samesmelting van die Liberale Party en die Sosiale Demokratiese Party. Voor die tyd het die twee partye reeds sewe jaar lank 'n alliansie gevorm. Die Liberaal-Demokrate is die vierde grootste party in die Britse Laerhuis (House of Commons) na die Skotse Nasionale Party, die Arbeidersparty en die Konserwatiewe Party. Die party bevorder sosiale liberalisme, met sterk ondersteuning vir grondwetlike hervorming, kieshervorming, burgerlike vryhede en hoër belasting vir publieke dienste. Die party is teen staatsbeperkings op individuele regte en ten gunste van 'n welvaartstaat wat die voorsien aan die behoeftes en geriewe van die lewe. Hulle ondersteun 'n veelsydige buitelandse beleid, is gekant teen die Britse deelame aan die Irakse Oorlog en ondersteun die onttrekking van troepe uit dié land. Uit die drie hoofpartye is die Liberaal-Demokrate is die meeste ten gunste van die Europese Unie. Hulle neem ook 'n sterk omgewingsvriendelike standpunt in: hulle is ten gunste van hernieubare krag en verbintenisse tot groter afnames in die uitstoting van kweekhuisgasse.


Hierdie is 'n lys van persone van persone wat in die Bybel genoem word.


Sophia (Sophy) Gray (Easington, Yorkshire, Engeland, 5 Januarie 1814 – Bishopscourt, Kaapstad, Kaapkolonie, 27 April 1871) was ’n Suid-Afrikaanse argitek, kunstenaar, Anglikaanse sekretaresse en boekhouer van Britse herkoms wat verantwoordelik was vir die ontwerp van minstens 35 Anglikaanse kerke in Suid-Afrika, hoewel geen van haar planne behoue gebly het nie. As eggenote van die Kaap se eerste Anglikaanse biskop, Robert Gray, het sy die bisdom, wat gestrek het tot in die Oranje-Vrystaat en Natal en selfs tot op Tristan da Cunha en St. Helena, help vestig, sy geldsake gereël en sy kerke, skole en ander geboue ontwerp of bestaande ontwerpe by plaaslike omstandighede aangepas. Sy was ook verantwoordelik vir die organisasie van sinodes, vergadering en amptelike geleenthede en het noukeurig rekord daarvan gehou. Sonder haar voortdurende raad en praktiese bystand sou biskop Gray nie sy monumentale taak kon bemeester nie. Met haar en haar man se koms na die Kaap die Goeie Hoop was daar net 10 Anglikaanse kerke, maar onder hul bekwame leiding het dit binne 25 jaar tot 63 vermeerder.


Tony Sirico (gebore 29 Julie 1942) is 'n Amerikaanse akteur. Hy is bekend vir sy rolle in die rolprente Goodfellas (1990), Mighty Aphrodite (1995), en Café Society (2016), en in die televisiereeks The Sopranos (1999). 1987: The Galucci Brothers 1990: Goodfellas 1995: Mighty Aphrodite 1998: Mob Queen 2001: Smokin' Stogies 2008: The Sno Cone Stand Inc 2009: Karma Calling 2013: Super Athlete 2014: Zarra's Law 2016: Café Society 2018: Sarah Q 2019: Street Justice Respect the Jux All Mobbed Up 1999: The Sopranos Sunday Sauce 2013: Nicky Deuce 2005: The Sopranos: Season 6 Invitation to the Set 2007: The Sopranos: Threshold Tony Sirico in die Internet-rolprentdatabasis


Clare Higgins (gebore 10 November 1955) is 'n Engelse aktrise. Sy is bekend vir haar rolle in die rolprente Hellraiser (1987), Hellbound: Hellraiser II (1988), The Libertine (2004), en The Golden Compass (2007). 1987: Hellraiser 1988: Hellbound: Hellraiser II 1988: The Fruit Machine 1993: Bad Behaviour 1994: Thin Ice 2004: The Libertine 2007: The Golden Compass 2010: National Theatre Live: Hamlet 2012: A Fantastic Fear of Everything 2018: Heretiks 1981: Plays for Pleasure 1984: Mitch 2017: The Worst Witch 1987: Up Line 1988: Dreams, Secrets, Beautiful Lies 1993: Circle of Deceit 2008: The Curse of Steptoe 1999: The Adventures of Young Indiana Jones: Tales of Innocence 2008: The Golden Compass: Meet the Cast Clare Higgins in die Internet-rolprentdatabasis


Grondwater is water wat onder die oppervlak van die aarde versamel. Atmosferiese neerslag, dit wil sê reën, hael en sneeu, is die hoofbron van ondergrondse water. Die meeste van die reën wat op land val, trek die grond binne, 'n ander deel van die neerslag verdamp, en die oorblywende deel daarvan loop oor die oppervlak weg of val direk in mere, of vloei met riviere na die oseaan. Die eersgenoemde deel word stadig in die tussenkorrelruimtes en nate van die grondmantel en onderliggende rotse geabsorbeer, en is na konsentrasie as grondwater beskikbaar. Die studie van die natuurlike verspreiding en ontginnig van grondwater heet hidrologie. Hidroloë probeer antwoorde vind op vrae soos: waarom is sommige waterbronne meer brak, sout of vars as andere? Sal die ondergrondse waterbronne ooit uitgeput word? Waar moet ŉ mens vir water boor? Hoe word fonteine en onderaardse rivier gevorm? Die aarde se rotstipes reageer verskillend op water. Party van dié rotse is poreus, wat beteken dat water daardeur kan loop of sypel. Die porositeit en deurlaatbaarheid van verskillende gesteentes verskil van mekaar, en dit bepaal hoeveel water ondergronds opgegaar kan word om later weer vrygestel te word.


Christine Woods (gebore 3 September 1983) is 'n Amerikaanse aktrise. Sy is bekend vir haar rolle in die rolprent I Donot Feel at Home in This World Anymore. (2017) en in die televisiereekse Flashforward (2009), Perfect Couples (2010), en Hello Ladies (2013). 2007: The Haunting of Marsten Manor 2013: Chapman 2014: The One I Wrote for You 2016: Before the Sun Explodes 2017: I Donot Feel at Home in This World Anymore. 2017: Wild Man 2018: Poor Greg Drowning 2018: Better Off Zed 2019: Imaginary Order Stray 2008: Welcome to the Captain 2009: Flashforward 2010: Perfect Couples 2013: Hello Ladies 2015: Glimpses of Greg 2012: Table for Three 2014: Two to Go 2015: Not Safe for Work 2016: The Enforcers 2017: Spaced Out 2018: Daddy Issues Christine Woods in die Internet-rolprentdatabasis


Marcus Aurelius Antoninus, algemeen bekend as Elagabalus of Heliogabalus, was keiser van die Romeinse Ryk van 218 - 222. Lys van Romeinse keisers Hierdie artikel is ’n saadjie. Voel vry om Wikipedia te help deur dit uit te brei.


Ngerulmud (Japannees: ンゲルルムッド) dien sedert 7 Oktober 2006 as die hoofstad van Palau, 'n eilandnasie in die Stille Oseaan en Oseanië, toe dit Koror vervang het. Dit is aan die ooskus van Babeldaob, Palau se grootste eiland, geleë. Ngerulmud is sowat 20 km noordoos van Koror en 2 km noordwes van Melekeok geleë. Met minder as 300 inwoners is Ngerulmud die mins bevolkte hoofstad van 'n soewereine staat, nog voor die Vatikaanstad. Ngerulmud is in 2006 as nuwe hoofstad van Palau gestig en het die voorlopige hoofstad Koror vervang. Volgens Palau se grondwet uit 1979 moes die regering binne tien jaar 'n amptelike hoofstad op die hoofeiland Babeldaob benoem. Vervolgens is die Kapitolkompleks na aanleiding van die Amerikaanse eweknie in Washington, D.C. deur die op Hawaii-gebaseerde maatskappy Architects Hawaii Ltd. (AHL) opgerig. Hulle het ook Palikir, die hoofstad van die Gefedereerde State van Mikronesië beplan. Na die skuiwing was die presiese ligging van Palau se hoofstad onseker. Toe Ngerulmud in 2006 nog nie bestaan het nie, het baie bronne die naaste nedersetting en naam van die deelstaat, Melekeok, as hoofstad aangegee.


Wes Studi (gebore 17 Desember 1947) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Last of the Mohicans (1992), Street Fighter (1994), Heat (1995), en Mystery Men (1999). 1992: The Last of the Mohicans 1993: Geronimo: An American Legend 1994: Street Fighter 1994: Wolfridge 1995: Heat 1996: Lone Justice: Showdown at Plum Creek 1997: The Killing Jar 1998: Soundman 1998: Andrew Jackson White Elk 1999: Mystery Men 2000: Wind River 2001: Sze Bei 2005: Miracle at Sage Creek 2008: Three Priests 2008: El camino 2009: The Only Good Indian 2009: The Hunter's Moon 2010: Ink: A Tale of Captivity 2011: The Dome of Heaven 2017: Empire of the Heart 2018: The Pipeline 2018: Duke City 2019: Rolling Thunder The Rez Timberwolf The Earth Above Into the Americas Terra Infirma Into the Fire Candles From Ashes to Immortality 1993: Ned Blessing: The Story of My Life and Times 2002: Skinwalkers the Navajo Mysteries 1993: The Broken Chain 1994: Indian America: A Gift from the Past 2004: A Thief of Time 2004: A Warrior in Two Worlds 2010: The Making of 'Last of the Mohicans' 2015: The Condemned 2 2018: Wet Cold Canadian Summer with Wes Studi Wes Studi in die Internet-rolprentdatabasis Wes Studi op Twitter


О (kleinletter: о) is ’n letter van die Cyrilliese alfabet en lyk nes die Latynse O. Dit word uitgespreek as /o/. In die ou Cyrilliese alfabet was die letter se naam on (онъ) en het dit ’n syferwaarde van 70 gehad.


Hierdie artikel handel oor die etniese groep. Vir die taal, sien Tsjeggies. Die Tsjegge (Tsjeggies: Češi, [ˈtʃɛʃɪ], manlike enkelvoud: Čech, vroulike enkelvoud: Češka) is 'n Slawiese nasie en etniese groep inheems aan Tsjeggië wat Tsjeggies, 'n Wes-Slawiese taal, as moedertaal praat. Hulle vorm die titulêre nasie van Tsjeggië en maak volgens die laaste sensus van 2011 omtrent 64% van dié land se bevolking uit. Wêreldwyd leef tussen 10 en 12 miljoen Tsjegge, waarvan tussen 6,7 en 9,2 miljoen in Tsjeggië en 1,5 miljoen in die Verenigde State. Naas Tsjegge leef nog minderhede soos Morawiërs (4,9%) en Slowake (1,4%) in Tsjeggië. Volgens 'n gewilde mite is die Tsjegge afstammelinge van die stamvader Tsjech wat saam met Ljech en Roes as mitiese stigters van die drie Slawiese nasies Pole, Rusland en Tsjeggië beskou word. Tsjeggië het een van die minste religieuse bevolkings in Europa en volgens die 2011-sensus is 79% van die landsbevolking agnosties, ateïsties, nie-gelowig of 'n nie-georganiseerde gelowige. Sowat 10% is Rooms-Katolieke.


Ittigen is 'n munisipaliteit in kanton Bern, in die distrik Bern-Mittelland van Switserland. In 2018 het 11 250 mense in die munisipaliteit gewoon. In 2000 het 86,2% van die inwoners Duits gepraat. Demografische Bilanz nach institutionellen Gliederungen STAT-TAB Datenwürfel für Thema 40.3 - 2000 Hierdie artikel is ’n saadjie. Voel vry om Wikipedia te help deur dit uit te brei.


Jodhpur (Hindi: जोधपुर, Oerdoe: جودھ پُور, /ˈdʒɒdpʊər/) is die tweede grootste stad in die Indiese deelstaat Rajasthan ná die hoofstad Jaipur met 'n bevolking van 1 220 000 in 2011. Die stad is in 1459 deur Roa Jodha gestig en is bekend as die blou stad.    Hierdie Indië-verwante artikel is 'n saadjie. U kan wikipedia help deur dit uit te brei.


Palermo Football Club is 'n sokkerklub uit Palermo in die deelstaat Sisilië in Italië. Simone Barone Andrea Barzagli Edinson Cavani Paulo Dybala Fabio Grosso Fabrizio Miccoli Javier Pastore Luca Toni Héctor Scarone Cristian Zaccardo Palermo F.C. Hierdie artikel is ’n saadjie. Voel vry om Wikipedia te help deur dit uit te brei.


Suid-Europa is 'n term wat verwys na die suidelike deel van Europa waarvan die grense op 'n paar verskillende manier gedefinieer kan word. Die Iberiese Skiereiland (suidwestelike Europa):  Spanje,  Portugal,  Andorra en  Gibraltar (Britse oorsese gebied). Die Italiaanse Skiereiland:  Italië,  Malta,  San Marino en  Vatikaanstad Die Balkanskiereiland (suidoostelike Europa):  Albanië,  Bosnië en Herzegowina,  Griekeland,  Kosovo,  Kroasië,  Noord-Masedonië,  Montenegro,  Serwië,  Slowenië en die Europese deel van  Turkye. Hierdie artikel is ’n saadjie. Voel vry om Wikipedia te help deur dit uit te brei.


Reitz is tussen Bethlehem en Frankfort op die roete na die Witwatersrand geleë. Die dorp in die Oos-Vrystaat is gestig op die plaas Stampkop, wat hoofsaaklik 'n handelspos en uitspanplek vir transportryers was. Die dorp was eers Singerspost genoem ter ere van 'n sekere Singer wat 'n winkel hier geopen het. Die dorp is toe Amsterdam genoem nadat die eerste erwe in 1884 uitgelê is, maar die naam is verander na Reitz na die besoek van President F.W. Reitz in 1889. Munisipale status het in 1903 gevolg. Toe die Rebellie van 1914 uitgebreek het, het die meeste van Reitz se boere by die opstand aangesluit. Die spoorlyn het die dorp in 1910 bereik. Die merkwaardige NG kerkgebou is ontwerp deur die beroemde Afrikaanse argitek Wynand Louw. Die dorp is in die hart van die mieliedriehoek en die distrik is 2 678 km2 groot. Koring word ook verbou en bees- en skaapboerdery word ook beoefen. Tydens die Tweede Vryheidsoorlog was die regering vir 'n tydlank in die dorp gesetel. In 1901 het president MT Steyn en sy senior personeel hier gewerk.


Ayman Mohammed Rabie al-Zawahiri, bekend as Ayman al-Zawahiri (Arabies: أسامة بن لادن; * 19 Junie 1951 in Maadi, Kaïro, Egipte) is 'n terroris en die geestelike leier van verskeie djihadistiese groepe, soos byvoorbeeld al-Kaïda. Islamism: a documentary and reference guide (2008) Dr. John Calvert "Ayman al Zawahiri" (in Engels). Geargiveer vanaf die oorspronklike op 31 Maart 2019. Besoek op 8 September 2014. fbi.gov Wikimedia Commons het meer media in die kategorie Ayman al-Zawahiri. Hierdie artikel is ’n saadjie. Voel vry om Wikipedia te help deur dit uit te brei.


Die Bybelgordel (Nederlands: Bijbelgordel) is die naam (gebaseer op die Bible Belt van die Verenigde State) wat gegee word aan ’n strook land in Nederland wat gekenmerk word deur 'n hoë konsentrasie Protestante. Die Bybelgordel strek van Seeland en Goeree-Overflakkee, regdeur die Alblasserwaard, Wes-Betuwe en Veluwe tot by die noordelike dele van die Overijssel-provinsie. Daar is egter gemeenskappe met sterk konserwatiewe Protestantisme wat buite die gordel geleë is. Daar kan byvoorbeeld gekyk word na die voormalige eiland Urk, wat deur baie mense as een van die mees tradisievaste gemeenskappe in die land beskou word, na die kusdorp Katwijk naby die stad Leiden, na die dorp Rijssen in die Twente-streek, sowel as sekere munisipaliteite van Friesland wat eienskappe soortgelyk aan dié binne die Bybelgordel het. Ander plekke van hierdie gebied sluit (van suidwes na noordoos) Meliskerke, Aagtekerke, Arnemuiden, Borssele, 's-Gravenpolder, Yerseke, Kruiningen, Krabbendijke, Scherpenisse, Stavenisse, Sint Philipsland, Middelharnis, Ouddorp, Hendrik-Ido-Ambacht, Alblasserdam, Nieuw-Lekkerland, Sliedrecht, Hardinxveld-Giessendam, Werkendam, Wijk en Aalburg, Sprang-Capelle, Geldermalsen, Kesteren, Opheusden, Achterberg, Ederveen, Scherpenzeel, Barneveld, Uddel, Elspeet, Nunspeet, Genemuiden en Staphorst in.


---Sidenote START--- Sisilië (Italiaans: Sicilia, [siˈtʃiːlja]; Sisiliaans: Sicìlia) is 'n eilandgebied van Italië in die Middellandse See en 'n outonome administratiewe gewes van Italië. Die eiland is in Europa in die suidweste van Italië, in die suidooste van Sardinië en ten noorde van Malta geleë. Sisilië is die grootste eiland in die Middellandse See. Sisilië het 'n bevolking van 5 029 675 in 2017 gehad en beslaan 'n oppervlakte van 25 711 km². Die hoofstad en grootste stad is Palermo. Die amptelike tale is Sisiliaans en Italiaans. Die vulkaan Etna is 'n bekende vuurspuwende landmerk op Sisilië. Daar is sowel treinverbindings as motorweë tussen Sisilië en die punt van Italië. Hoewel 'n reuse vervoerbrug al sedert 1865 beplan word, word treine en motors steeds op veerbote gelaai om die water na en van die vasteland oor te steek. In die jongste vier dekades is motorweë dwarsoor die eiland gebou en uitgebrei. Die bekendste van die Sisiliaanse paaie is die autostrada wat langs die noordelike deel van die eiland loop.


Wouter Jacob Bos (Vlaardingen, 14 Julie 1963) is 'n Nederlandse politikus. Van 2002 tot 2010 was hy die politieke leier van die Party van die Arbeid (PvdA). Bos het ekonomie en politieke wetenskap aan die Vrije Universiteit Amsterdam gestudeer. Van 1988 tot 1998 het hy by Royal Dutch Shell gewerk. Van 1998 tot 2000 en van 2002 tot 2007 was hy lid van die Tweede Kamer. Van 2000 tot 2002 was hy adjunk-minister van Finansies in die Kok II-kabinet en van 22 Februarie 2007 tot 23 Februarie 2010 minister van Finansies en vise-premier in die Balkenende IV-kabinet. Hy is getroud en het drie kinder. Hierdie artikel is ’n saadjie. Voel vry om Wikipedia te help deur dit uit te brei.


Die Britse en Ierse Leeus (voorheen bekend as die Britse Eilande en tot 2001 bekend as die Britse Leeus) is 'n internasionale rugbyspan wat bestaan uit 'n keuring van die beste spelers van Engeland, Ierland, Skotland en Wallis. In rugbykringe word daar na die vier internasionale rugbyunies gesamentlik as die "Tuisnasies" (Engels: Home Nations) verwys en daarom word daar soms van die Leeus as die "Tuisnasiesspan" gepraat. Leeuskeurders kan ook spelers kies wat nie voorheen in toetse vir hul unies gespeel het nie, maar dit gebeur uiters selde. Gekombineerde rugbyspanne van die Verenigde Koninkryk van Groot-Brittanje en Ierland het vanaf 1888 toere na die Suidelike Halfrond onderneem. Die eerste toer is as 'n kommersiële onderneming aangepak, sonder amptelike ondersteuning, maar die ses besoeke wat daarop gevolg het voor die 1910-toer na Suid-Afrika (die eerste wat deur 'n komitee van die vier Tuisunies gekies is) het al hoe groter ondersteuning van die owerhede geniet. Slegs een van dié het egter verteenwoordigers van al vier nasies ingesluit.


Jonas Malheiro Savimbi (3 Augustus 1934 – 22 Februarie 2002) was die leier van UNITA, die antikommunistiese organisasie in Angola wat vanaf die sestigs eers teen die Portugese koloniste, en vervolgens vanaf 1975 teen die marxistiese MPLA-regering in die Angolese Burgeroorlog 'n stryd gevoer het. UNITA is tans die tweede grootste politieke party in Angola. Savimbi het in 2002 gesterf tydens gevegte met Angolese regeringsmagte. Wikimedia Commons het meer media in die kategorie Jonas Savimbi. Hierdie artikel is ’n saadjie. Voel vry om Wikipedia te help deur dit uit te brei.


Bryan Gary Habana OIS (gebore 12 Junie 1983 in Benoni) is 'n Springbokrugbyspeler wat tot in 2013 vleuel vir die Westelike Provinsie en Stormers gespeel het. Hy het vroeër ook vir die Blou Bulle in die Curriebeker en die Bulls in Super 14 gespeel asook buitesenter en skrumskakel in provinsiale rugby. Hy is reeds voor hy Superrugby begin speel het as Springbok gekies en het die eerste keer toe hy aan die bal geraak het 'n drie gedruk in 'n toets teen Engeland op Twickenham-stadion in 2004. Habana se spoed is legendaries. Destydse toetse het bevestig dat hy die vinnigste vleuel in Suid-Afrikaanse rugby was, soos talle kere ook in wedstryde bewys is. Habana het ook aansienlike boliggaamsterkte vir 'n vleuel, en kan 160 kg opstoot op 'n bankdruk. Verder was hy 'n effektiewe verdediger waar hy spelers in die oopveld agterna gesit het. Habana het internasionale erkenning gekry vir sy kampioenskapswendrie in die 2007 Super 14-eindstryd. Hy hou die rekord vir die meeste drieë gedruk deur 'n Springbok: 66 (korrek op 31 Januarie 2017).


’n Eunug is ’n gekastreerde man, gewoonlik een wat vroeg genoeg gekastreer is sodat dit aansienlike hormonale gevolge sou hê. Die term word gewoonlik gebruik vir mans wat gekastreer is sodat hulle spesifieke sosiale funksies kon verrig, soos wat histories in baie gemeenskappe algemeen was. Deur die eeue het hulle verskeie funksies in verskillende gemeenskappe verrig: as huiswerkers, kastraatsangers (soprane), godsdienstige spesialiste, regeringsamptenare en militêre aanvoerders. In kulture wat harems gehad het, is hulle dikwels as bediendes en wagte gebruik. Eunugs, is geglo, het nie enige lojaliteit teenoor die militêre, die aristokrasie of ’n familie gehad nie (hulle het ten minste nie kinders en skoonfamilie gehad nie), en was dus meer betroubaar. Soms het hulle hoë posisies gehad omdat hulle direkte toegang tot ’n heerser gehad het deur byvoorbeeld sy bed op te maak, sy hare te sny, hom te bad en boodskappe te dra. In die Ottomaanse Ryk was die swart hoof-eunug byvoorbeeld net onder die hoofminister wat toegang tot en die vertroue van die sultan betref het.


Teokrasie (Grieks θεοκρατία, van θεός, theós - God en κρατεiν, Krat(e)ía- Heerskappy) is 'n staatsvorm waarby die staatsowerheid alleen religieus gelegitimeer word, en deur 'n (volgens die volgelinge van die staatsgodsdiens) goddelik verkose persoon, priesterskap of 'n heilige instelling op die basis van religieuse beginsels regeer word. By sommige godsdienste word die koning as seun van god beskou. Godsdienste met 'n heilige boek beskou die boek as direkte boodskap van god. 'n Teokrasie kan ook 'n bestuursvorm aandui waar geestelikes die mag dra. Teokratiese konsepte word in vele ou kulture teëgekom, byvoorbeeld in religieë van antieke Egipte, antieke Griekeland, die Sjinese keiserryk en Japan asook in die hedendaagse Vatikaanstaat en Iran. Demokrasie, bestel waar die volk (demos) regeer. Plutokrasie, regering deur die rykes. Kleptokrasie, regering deur diewe. Teokrasie en die volk[dooie skakel], Beeld, 25 Junie 1994. Hierdie artikel is ’n saadjie. Voel vry om Wikipedia te help deur dit uit te brei.


Die City and Borough of Sitka (Tlingit: Sheetʼká, Russies: Ситка), oorspronklik (onder Russiese bewind) Nowo-Archangelsk (Ново-Архангельск of Новоaрхангельск) is 'n sogenaamde unified city-borough (stad en administratiewe munisipaliteit) in die suidooste van die Amerikaanse deelstaat Alaska, met 'n bevolking van 8 881 volgens die sensus van 2010. Die stadsgebied van Sitka is op die weskant van die eiland Baranof en die suidelike deel van die eiland Chicagof geleë wat albei deel uitmaak van die noordelike Stille Oseaan se Alexander-argipel en die sogenaamde Alaska Panhandle. Met 'n oppervlakte van 2 870,3 vierkante myl of 7 434 vierkante km (sonder water) is Sitka die grootste city-borough in die VSA. Drie beskawings het spore gelaat in die eilandgemeenskap se geskiedenis, kultuur en boukuns - inheemse Tlingit, Russe en Amerikaners. Histories was Sitka tussen 1799 en 1867 die administratiewe setel van Russies-Amerika, 'n gebied wat deur die tsaristiese regering op 18 Oktober 1867 aan die Verenigde State verkoop is - 'n historiese datum wat in die deelstaat steeds as Alaska Day herdenk en gevier word (in Sitka as Alaska Day Festival).


College Station is 'n stad in Brazos County in die Amerikaanse deelstaat Texas. College Station het 'n oppervlakte van 128,5 km² en ongeveer 100 000 inwoners (2013). Die stad lê halfpad tussen Houston en Waco. College Station is die tuiste van die Texas A&M Universiteit. Die stad het beide sy naam en bestaan aan die universiteit se ligging langs 'n spoorlyn te danke. Te danke aan die universiteit, is die stad as die mees opgevoede stad in Texas aangewys (volgens Money tydskrif). Griefswald, Duitsland Salamanca, Meksiko Bastogne, België Kazan, Rusland "50 Best College Towns in USA" (html) (in Engels). bestcollegereviews.org. Geargiveer vanaf die oorspronklike op 29 April 2020. Besoek op 23 Desember 2014. "CS sister cities" (html) (in Engels). http://bcssistercities.org/. Geargiveer vanaf die oorspronklike op 13 Oktober 2019. Besoek op 23 Desember 2014. Eksterne skakel in |publisher= (hulp)


.zw is die Internettopvlakdomein vir Zimbabwe. Lys van Internettopvlakdomeine IANA .zw whois informasie AfriDNS - Informasie over Afrikaanse topvlakdomeine


Geletterdheid is die vermoë om jou eie naam te lees en skryf en verder ook vir kennis en belangstelling, om samehangend te skryf en om krities te kan dink oor die geskrewe woord. Die onvermoë om dit te kan doen word ongeletterdheid of analfabetisme genoem. Visuele geletterdheid sluit, bykomend tot die vermoë om visuele vorms van kommunikasie soos lyftaal te begryp, afbeeldings, kaarte en video in. Ontwikkelende definisies van geletterdheid sluit geredelik al die simbolestelsels in relevant tot ŉ betrokke gemeenskap. Geletterdheid omvou ŉ ingewikkelde stelsel van vermoëns om die heersende simbolestelsels van ŉ kultuur te verstaan en gebruik vir persoonlike en gemeenskaplike ontwikkeling. In ŉ tegnologiese samelewing word die konsep van geletterdheid uitgebrei na die media en elektronies teks, bykomend tot alfabetiese en numeriese stelsels. Hierdie vermoëns wissel in die onderskeie sosiale en kulturele kontekste volgens behoefte, aanvraag en opvoeding. Die primêre begrip van geletterdheid stel nog steeds die lewenslange, intellektuele proses voor van die inwin van betekenis vanaf ŉ kritieke interpretasie van die geskrewe of gedrukte teks. Die sleutel tot alle geletterdheid is leesontwikkeling, ŉ reeks vaardighede wat begin met die vermoë om gesproke woorde te begryp en geskrewe woorde te dekodeer, en sluit af met die in diepte begrip van teks.


Die jaar 540 was 'n skrikkeljaar wat volgens die Gregoriaanse kalender op 'n Vrydag begin het. Dit was die 40ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad. Die Bisantynse generaal Belisarius verower Milaan en Ravenna. Pous Vigilius skryf 'n brief aan keiser Justinianus en Patriarg Menas van Konstantinopel waarin hy monofisitisme veroordeel. Ongeveer – Pous Gregorius I, die 64ste pous van die Rooms-Katolieke Kerk († 604).


Eduard III (13 November 1312 – 21 Junie 1377) was van 1327 tot met sy dood koning van Engeland. Sy bewind is gekenmerk deur militêre oorwinnings. Hy is een van net vyf monarge wat langer as 50 jaar oor Engeland of Brittanje regeer het. Eduard het Engeland tydens sy bewind verander in een van die grootste militêre magte van Europa. Belangrike ontwikkelings het in dié tyd plaasgevind in die reg en regering en Engeland is swaar getref deur die Swart Dood. Eduard is op 13 November 1312 in Windsor-kasteel gebore en is dikwels in sy jeug Eduard van Windsor genoem. Die bewind van sy pa, Eduard II, was ’n besonder moeilike tydperk in Engeland se geskiedenis. Een van die redes vir ontevredenheid was die koning se onaktiwiteit en herhaalde mislukkings in Skotland se oorlog om onafhanklikheid. ’n Ander was sy klein groepie koninklike gunstelinge. Nadat Eduard II in 1327 aangekla is van onbevoegdheid en verskeie soorte wangedrag, is hy gedwing om te abdikeer ten gunste van sy seun. Eduard III is gekroon toe hy net 14 jaar oud was.


Ladysmith is 'n groot dorp aan die oewer van die Kliprivier, in die uThukela-distrik van KwaZulu-Natal, Suid-Afrika. Dit is 230 km noordwes van Durban en 365 km suidoos van Johannesburg. In 1847 het 'n aantal Voortrekkers hulle in die gebied gevestig en die dorp is in 1850 gestig as die hoofstad van die Republiek van Kliprivier met Andries Spies as hulle kommandant. Die republiek is in dieselfde jaar reeds deur die Britte geannekseer. Die dorp is vernoem na Juana María de los Dolores de León Smith, wat ook bekend gestaan het as Lady Smith, die Spaanse vrou van sir Harry Smith, die goewerneur van die Kaapkolonie. 'n Fort is in 1879 gebou om die dorpenaars teen die Zoeloes te beskerm. Ladysmith het wêreldbekendheid verwerf toe dit vir 118 dae, van 2 November 1899 tot 28 Februarie 1900, tydens 'n deurslaggewende stadium van die Tweede Vryheidsoorlog, deur magte van die ZAR en Oranje-Vrystaat beleër is. 3 000 Britse soldate het tydens die beleg omgekom. Vier veldslae is geveg om Ladysmith te bevry. Die Britte verloor agtereenvolgens die slae van Colenso, Spioenkop en Vaalkrans alvorens hulle uiteindelik by Pietershoogte deurbreek om Ladysmith te bevry.


John Ritter is 'n Amerikaanse akteur en vervaardiger. Hy is bekend vir sy rolle in die rolprente Problem Child (1990), Sling Blade (1996), en Bad Santa (2003), en in die televisiereeks Three's Company (1976). 1977: Breakfast in Bed 1980: Hero at Large 1981: They All Laughed 1985: The Joy of Natural Childbirth 1987: Real Men 1989: Skin Deep 1990: Problem Child 1991: Problem Child 2 1992: Stay Tuned 1996: Sling Blade 1997: Hacks 2000: Tripfall 2000: Panic 2000: Lost in the Pershing Point Hotel 2000: Terror Tract 2002: Man of the Year 2003: Bad Santa 2003: Manhood 2004: Clifford's Really Big Movie 2004: Given a Chance...


Hierdie artikel handel oor die taal. Vir die etniese groep, sien Nederlanders. Nederlands ([ˈneːdərlɑnts] luister (hulp·inligting)) is 'n Wes-Germaanse taal wat deur meer as 24 miljoen moedertaalsprekers in die wêreld gepraat word. Die totale aantal sprekers word geskat op omtrent 29 miljoen. Behalwe dat Nederlands die amptelike taal van Nederland is, is dit ook 'n amptelike taal in België (amptelike taal van die Belgiese deelstaat Vlaandere en naas Frans is Nederlands ook een van die twee amptelike tale in die Brusselse Hoofstedelike deelstaat) en Suriname. Nederlands is verder die amptelike taal van Aruba, Curaçao en Sint Maarten in Suid-Amerika en die Karibiese gebied. In samewerkingsorganisasies word die taal erken in die Benelux, die Europese Unie, die Karibiese Gemeenskap en die Unie van Suid-Amerikaanse Nasies. 'n Beraamde 95 persent van die Afrikaanse woordeskat is van Nederlandse oorsprong. Afrikaans het kenmerke van verskeie Nederlandse dialekte. Die woord Nederlands word dikwels gebruik as sinoniem vir Standaardnederlands, wat deur die media gebruik en op skole onderrig word.


Die Gendarmenmarkt is een van die mooiste Berlynse pleine. Dit word oorheers deur twee Protestantse domkerke aan weerskante. Die plein het aan die einde van die sewentiende eeu ontstaan as 'n markplein van die nuwe voorstad Friedrichstadt. Dit is vernoem na die Regiment Gens d'Armes wat hier hul kaserne gehad het. In 1950 is die plein, wat in die destydse Oos-Berlyn geleë was, hernoem na Platz der Akademie, maar met die hereniging van Berlyn in 1990 is die oorspronklike naam herstel. In die sentrum van die plein, voor die ingang van die konsertgebou, is 'n monument ter ere van die digter Friedrich Schiller opgerig. Die konsertgebou (Konzerthaus) is tussen 1818 en 1821 deur die Berlynse argitek Karl Friedrich Schinkel gebou en het oorspronklik as skouburg gedien. Die twee kerke aan weerskante van die plein sien met eerste oogopslag eenders uit, maar verskil wel. Die Franse Domkerk (Französischer Dom) aan die regterkant van die konsertgebou is tussen 1701 en 1705 vir Franse Hugenotevlugtelinge gebou wat hulle in Berlyn gevestig en hier hul eie gereformeerde gemeente gestig het. Die Deutscher Dom ("Duitse Domkerk") is in 1708 vir die Duitssprekende gemeente opgerig.


'n Orrel is 'n klawerbord-musiekinstrument wat uit meer as een afdeling bestaan. Elke afdeling word op sy eie klawerbord of manuaal met die hande gespeel, en die pedale met die voete. Die orrel is 'n relatiewe ou musiekinstrument wat terugdateer van die tyd van Ctesibius van Alexandrië. Pyporrels gebruik wind wat deur pype beweeg om klank voort te bring. Hierdie pype word van 'n verskeidenheid materiale gemaak wat die klank se tint en volume beïnvloed. Die pype is in afdelings verdeel wat deur registers beheer word. Pyporrels kom in baie groottes voor. Elektroniese of digitale orrels bring klank elektronies voort deur een of meer luidsprekers. Die orrel is een van die grootste en oudste musiekinstrumente in Wes-Europa. Die naam is afgelei van die Griekse woord organon (Latyn: organum, oorspronklik "werktuig", later "musiekinstrument"). 'n Orrel bestaan uit vyf onderdele: die windvoorsiening, die windverspreiding (of windlaaie), die speelaksie (of traktuur), die pype en die orrelkas. Aanvanklik het die windvoorsiening geskied deur middel van 'n eenvoudige blaasbalk, die sogenaamde voubalk, waarop in die 16e eeu verbeter is met die spaanbalk (of trekblaasbalk). waarmee die lug sowel opgesuig as saamgepers kon word.


Julius Robert Oppenheimer (22 April 1904 – 18 Februarie 1967) was 'n Amerikaanse teoretiese fisikus van Joodse afkoms en professor in fisika aan die Universiteit van Kalifornië, Berkeley. Oppenheimer was die direkteur van die Los Alamos Laboratorium wat die werklike kernbomme ontwerp het tydens die Manhattan-projek. Die eerste atoombom is op 16 Julie 1945 ontplof in New Mexico; Oppenheimer het later opgemerk dat hy gedink het aan woorde uit die Bhagavad Gita: "Now I am become Death, the destroyer of worlds." Oppenheimer, J. Robert (1954). Science and the Common Understanding. New York: Simon and Schuster. OCLC 34304713. Oppenheimer, J. Robert (1955). The Open Mind. New York: Simon and Schuster. OCLC 297109. Oppenheimer, J. Robert (1964). The Flying Trapeze: Three Crises for Physicists. London: Oxford University Press. OCLC 592102. Oppenheimer, J. Robert; Rabi, I.I (1969). Oppenheimer. New York: Scribner. OCLC 2729. (posthumous) Oppenheimer, J. Robert; Smith, Alice Kimball; Weiner, Charles (1980). Robert Oppenheimer, Letters and Recollections. Cambridge, Massachusetts: Harvard University Press.


Iwanowo-oblast (Russies: Ива́новская о́бласть, Iwanowofskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Iwanowo. Dit het in 2010 ’n bevolking van 1 061 651 gehad. Die Wolgarivier vloei deur die noordelike deel van die gebied. Iwanowo-nywerheidsoblast (Ива́новская промы́шленная о́бласть) is op 14 Januarie 1929 gestig. Op 11 Maart 1936 het dié gebied die moderne Iwanowo-oblast geword, terwyl dele van die provinsie geskei is en die Jaroslawl-oblast gevorm het. Die oblast grens in die noorde aan Kostroma-oblast, in die ooste aan Nizjni Nowgorod-oblast, in die suide aan Wladimir-oblast en in die weste aan Jaroslawl-oblast. Die klimaat is kontinentaal, met lang en koue winters en kort en warm somers. Die koudste maand is Januarie (gemiddeld -12 ºC in die weste en -13 ºC in die ooste). Die warmste maand is Julie (gemiddeld sowat 18 ºC). Bevolking: 1 061 651 Etniese samestelling: Russe 95,6% Oekraïners 0,8% Tatare 0,7% Armeniërs 0,4% Azerbeidjanners 0,3% Ander: 2,2% (ru) Amptelike webtuiste van die regering van Iwanowo-oblast.


St. Paulus se katedraal (Engels: St Paul's Cathedral) is 'n Anglikaanse katedraal op Ludgate-heuwel in Londen, Engeland en ook die setel van die Biskop van Londen. Die huidige gebou dateer uit die 17de eeu en word algemeen beskou as die vyfde "St. Paulus se katedraal", as gevolg van verskeie herbouings. Die getal is egter hoër as elke belangrike middeleeuse verbouing as 'n nuwe katedraal tel. Die katedraal is een van Londen se mees-besoekte plekke. Wikimedia Commons het meer media in die kategorie St. Paulus se katedraal. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei. Koördinate: 51°30′49″N 0°5′53″W / 51.51361°N 0.09806°W / 51.51361; -0.09806


Nowgorod-oblast (Russies: Новгоро́дская о́бласть, Nowgorodskaja oblast) is ’n oblast (deelgebied) van Rusland. Dit lê tussen Moskou en Sint Petersburg in die Noordwestelike Federale Distrik en die hoofstad is Weliki Nowgorod. Van die oudste Russiese stede, soos Weliki Nowgorod en Staraja Roessa, is hier geleë. Die historiese monumente van Weliki Nowgorod en die omgewing is ’n Unesco-wêrelderfenisgebied. Nowgorod-oblast grens aan Leningrad-oblast in die noorde en noordweste, Wologda-oblast in die ooste, Twer-oblast in die suide en suidooste en Pskof-oblast in die suidweste. Die westelike deel is ’n laagland om die Ilmen-meer, terwyl die oostelike deel ’n hoogland is (die noordelike uitlopers van die Waldai-heuwels). Die hoogste punt is Berg Rizjocha (296 m). Nowgorod-oblast se bevolking is volgens die 2002-sensus 694 355, die laagste van al die oblaste in die Europese deel van Rusland. Een van die redes is dat die streek swaar getref is tydens die Tweede Wêreldoorlog. Altesaam 70% van die bevolking woon in die tien stede en dorpe. Die bevolking is redelik homogeen, met net vyf volke met meer as 2 000 mense tydens die laaste sensus.


.su is op 19 September 1990 as die Internettopvlakdomein vir die Sowjetunie toegewys. Alhoewel die Sowjetunie slegs vyftien maande later ontbind is, bly die .su-topvlak vandag steeds in gebruik. Dit word geadministreer deur die Russiese Instituut vir Openbare Netwerke (RIPN, of RosNIIROS in Russiese transkripsie). Lys van Internettopvlakdomeine RU TLD: .su Registration and Delegation Statistics[dooie skakel]


Hierdie artikel handel oor die begrip "kosmiese energie". Vir ’n artikel oor die godin met dieselfde naam, sien Adi Parashakti. Shakti (Devanagari: शक्ति śakti, letterlik "energie", "vermoë", "krag") is in Hindoeïsme die kosmiese energie en verteenwoordig dit die dinamiese kragte wat, soos geglo word, deur die hele heelal beweeg. Dit word veral geglo in Shaktisme, ’n belangrike Hindoetradisie. Shakti is die verpersoonliking van die energie wat skeppend, onderhoudend sowel as vernietigend is. As ’n godin word sy Adi Parashakti of die moedergodin (dus Oerkrag) genoem. Op elke vlak van die skepping kom energie tot uiting in alle vorms van materie. Daar word geglo dit is alles ewige vorme van Adi Parashakti. Haar ware vorm is egter onbekend en bo menslike begrip verhewe. Sy is anaadi (sonder begin, sonder einde) en nitya (vir ewig). In Shaktisme word Adi Parashakti as die opperwese aanbid. {{cite web |last=Monier-Williams |first=Monier |title=Monier-Williams Sanskrit-English Dictionary |publisher=University of Washington |url=http://faculty.washington.edu/prem/mw/z.html Datta, Reema; Lowitz, Lisa (2005).


Kurt Masur (18 Julie 1927 – 19 Desember 2015) was 'n Duitse dirigent. Hy is een van die "laaste ou-styl maestros" genoem, en het baie van die leidende orkeste van sy tydperk gedirigeer. Hy het 'n lang loopbaan as die Kapellmeister van die Leipzig Gewandhaus Orkes gehad, en het ook as musikale direkteur van die New York Filharmoniese Orkes gedien. Hy het baie opnames van klassieke musiek wat deur die leidende orkeste gespeel is nagelaat. Masur word ook onthou om sy vreedsame demonstrasies tydens die 1989 antiregeringsdemonstrasies in Leipzig. Die proteste was deel van die gebeure wat aanleiding gegee het tot die afbreek van die Berlynse Muur. Masur was in Brieg, Provinsie van Laer Silesië, Weimar Republiek (nou Brzeg in Pole) gebore, en het klavier, komposisie en dirigeer in Leipzig, Sakse studeer. Sy vader was 'n elektriese ingenieur wat as jong seun sy elektrisiënsvakleerlingskap voltooi het. Masur jr. het van tyd tot tyd in sy vader se werkswinkel gewerk. Masur se roeping het egter elders gelê, wel in musiek. Van die ouderdom van tien tot sestien het Masur klavierlesse geneem met Katharina Hartmann.


Die fees Marialigmis of Aanbieding van die Here (Latyn: Praesentatio Jesu in Templo; Grieks: ὑπαπαντή τοΰ Κυρίου), ook Hypapante (Grieks: Ὑπαπαντή, "besoeking"), word in die kerkjaar van die Rooms-Katolieke Kerk, die Oosters-Ortodokse Kerk en die Anglikaanse Kerk op 2 Februarie (Juliaanse kalender) of 15 Februarie (Gregoriaanse kalender), 40 dae ná Kersfees, gehou. Dit herdenk die aanbieding van Jesus van Nasaret deur Maria by die Joodse Tempel in Jerusalem. Saam met Marialigmis het Pous Sergius I die Mariafeeste Mariageboorte, Mariaboodskap en Mariahemelvaart ingestel. Die Aanbieding van die Here is 'n vroeë gebeurtenis in die lewe van Jesus, wat na sy presentasie by die Tempel in Jerusalem om hom amptelik in die Joodse geloof op te neem, verwys. Dit word in hoofstuk twee van die Evangelie volgens Lukas in die Nuwe Testament beskryf. Lukas verbind die presentasie in die Tempel met die suiweringsrite van die Joodse seremonie vir die eersgeborene (Lukas 2,23–24). Die Oosters-Ortodokse Kerk herdenk die presentasie van Jesus by die Tempel – soms Hypapante genoem – as een van die twaalf groot feeste.


Hierdie artikel handel oor die taal. Vir die etniese groep, sien Singalese. Singalees of Sinhala (සිංහල, singhala, [ˈsiŋɦələ]) is 'n Indo-Ariese taal wat deur sowat 16 miljoen mense in Sri Lanka gepraat word. Singalees vorm saam met Tamil die amptelike tale van Sri Lanka en is die belangrikste inheemse taal van dié eilandnasie. Singalees is nou verwant aan Dhivehi en word in die Singalese alfabet geskryf, 'n Brahmi-skrif uit die Indiese skriffamilie. Ander verwante tale sluit in Konkani in die Indiese deelstaat Goa en Marathi in die Indiese deelstaat Maharashtra, hoewel Konkani soms as 'n dialek van Marathi beskou word. "Ethnologue: Languages of the World, Seventeenth edition, Sinhala" (in Engels). Ethnologue. Geargiveer vanaf die oorspronklike op 6 Junie 2019. Besoek op 10 Junie 2017. Wikimedia Commons het meer media in die kategorie Singalees. Wikiwoordeboek het 'n inskrywing vir Singalees. (en) "Sinhalese language". Encyclopædia Britannica. Besoek op 10 Junie 2017. Sien gerus Wikipedia se uitgawe in Singalees


Die Adam Mickiewicz-universiteit in Poznań (Pools: Uniwersytet im. Adama Mickiewicza w Poznaniu, Poolse afkorting UAM) is een van die grootste Poolse universiteite en geleë in Poznań, Woiwodskap Groot-Pole. Die universiteit se oorsprong kan teruggevoer word na 1611. Die universiteit het egter amptelik op 7 Mei 1919 oopgemaak. Sedert 1955 dra dit die naam van die Poolse Romantiese digter Adam Mickiewicz. Die universiteit word dikwels gelys as een van die drie top universiteite in Pole. In 2018 het die Shanghai Rangstelsel die universiteit binne die top 701-800 universiteite ter wêreld geplaas. Die Jesuïetekollege het op 28 Oktober 1611 onder die koninklike edik wat deur Koning Sigismund III Vasa gemaak is die eerste universiteit in Poznań geword. Hierdie edik is later versterk deur verdere edikte wat uitgereik is deur Koning Johannes II Casimir in 1650 en Koning Johannes III Sobieski in 1678. Die universiteit het kragtens hierdie edikte grade aan sy studente toegeken. Die inhuldigingseremonie van die universiteit het egter eers 308 jaar nadat dit formeel gestig is plaasgevind met die 400ste herdenking van die stigting van die Lubrański Akademie–wat beskou word as die universiteit se spirituele voorloper–op 7 Mei 1919.


Bere (Ursidae) vorm 'n familie binne-in die orde van die roofdiere (Carnivora). Hulle behoort saam die hondagtiges, seeroofdiere, wasbeeragtiges en marteragtiges tot die onderorde, Caniformia. Die eerste bere was nie groot nie, maar het mettertyd ontwikkel tot groot roofdiere. Die Kodiakbeer (Ursus arctos middendorffi) en die ysbeer (Ursus maritimus) is die twee grootste landroofdiere op aarde. Die huidige bere is groot diere, met stewige, kort ledemate en klein sterte. Bere is soolgangers: wanneer hulle loop sit hulle hulle hele voet neer. Wanneer bere hardloop, kan hulle vir 'n kort periode hoë snelhede bereik. Hulle is oor die algemeen omnivore, met 'n voorkeur vir plantaardige voedsel. Uitsonderings is die vegetariese reuse panda, wat uitsluitend bamboes vreet, en die karnivoriese ysbeer, wat selde plantaardige voedsel vreet en afhanklik is van 'n dieet van seehonde en vis. Pasgebore beertjies is baie klein (tot 700 g), sonder hare en hulpeloos. 'n Beer lyk op die oog af lomp en gemoedelik, maar hy is 'n gevaarlike kalant, want hy is buitengewoon behendig en daarby uiters sterk.


Die Kunenerivier is 'n rivier wat ontspring in die hooglande van Angola en dan eers suidwaarts vloei voor dit draai en weswaarts vloei om in die Atlantiese Oseaan uit te mond. Dit vorm ook die grens tussen Angola en Namibië op die weswaartse tog. Daar is twee watervalle in die rivier: Epupa-waterval en Ruacana-waterval. Van die visse wat hier voorkom sluit in: Bruinkol-kurper Dikbek-kurper Kunene-kurper Kunene dwerg-mondbroeier Kunene skulpoortjie Ligroos-kurper Namib kurper Suidelike mondbroeier Hierdie artikel is ’n saadjie. Voel vry om Wikipedia te help deur dit uit te brei.


Dadaïsme (of kortweg dada) was ’n Europese kuns- en literatuurbeweging in die vroeë 20ste eeu waardeur kunstenaars en skrywers mense probeer skok het deur doelbewus aanvaarde idees te verwerp en met vreemde, onverwagse beelde vorendag te kom. Dié kulturele beweging het tydens die Eerste Wêreldoorlog in Zürich in die neutrale Switserland begin. Dadaïsme was die vernaamste invloed op Surrealisme, wat in die 1920’s daaruit ontwikkel het. Die naam is van die Franse woord dada afgelei, wat speelgoedperd beteken. Die beweging het min of meer tussen 1916 en 1920 sy hoogtepunt bereik. Die dada-kunstenaars het mengvorme van beeldende kuns, poësie, teater en grafiese ontwerp gebruik. Die beweging toon 'n geestelike verwantskap met nihilisme, deur die opsetlike irrasionele en ondergrawing van algemeen aanvaarde standaarde. Die Dadaïsme het ontwikkel uit die kontak wat daar omstreeks 1912 tussen Apollinaire (1880-1918), Marcel Duchamp (1887-1968) en Francis Picabia (1879-1953) ontstaan het. Die burgerlike kultuur van daardie tyd het die kunstenaars beklemd laat voel. Hulle was ontevrede oor heersende idees, soos byvoorbeeld die opvatting dat die kuns aan sekere etiese norme moes voldoen en altyd rasioneel benader moes word.


Die Gevlekte koekoek (Clamator glandarius) is 'n algemene intra-Afrika broeiende somertrekvoël in boomveld en savanne. Die voël is 38 – 42 cm lank en 120 - 165 g groot. In Engels staan die voël bekend as die Great Spotted Cuckoo. Die voël is 'n broeiparasiet en gebruik hoofsaaklik kraaie en spreeus as broeigashere. Illustrasie, 1838 'n Onvolwasse gevlekte koekoek in 'n boom Clamator glandarius + Corvus cornix Wikispecies het meer inligting oor: Clamator glandarius Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Clamator glandarius". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Israeli pianis Yaara Tal (gebore op 27 Februarie 1955 in Kfar Saba) en haar Duitse vennoot Andreas Groethuysen (gebore op 2 September 1956 in München) is 'n klavierduet. Yaara Tal het onder Ilona Vincze en Arie Vardi studeer voordat sy na Duitsland is waar sy haar studies voltooi het onder Hugo Steurer en Ludwig Hoffmann. Andreas Groethuysen, die seun van Herbert Groethuysen, het by die Hochschule für Musik und Theater München onder Ludwig Hoffmann en in Londen onder Peter Feuchtwanger gestudeer. Hulle speel sedert 1985 wêreldwyd en het reeds in al die voorste musikale sentra en tydens die mees luisterryke feeste verskyn. Uitgebreide opnames maak deel uit van hul loopbane: die duet het opnames vrygestel van klaviermusiek vir vier hande van nie slegs die sentrale repertoire nie maar ook werke wat minder bekend is aan die wye publiek. Die duet het reeds vir hul opnames verskeie pryse en eerbewyse ontvang soos die "Preis der Deutschen Schallplattenkritik", die Echo-prys van die Duitse Phono Akademie en die "Cannes Klassieke Prys". Hulle opnames was wyd geprys vir hul programmatiese vindingrykheid sowel as hul pianistiese deursigtigheid en die helderheid van die duet se interpretasies.


Die Kentse strandkiewiet (Charadrius alexandrinus) is 'n voël wat gewoonlik noord van die ewenaar voorkom. Die voorkoms van die voël in Suider-Afrika is twyfelagtig; slegs een dooie eksemplaar is opgeteken in Noord-Namibië. Latere waarnemings in Mosambiek en Namibië is ongestaaf. Die voël is 15 – 17 cm groot en weeg 32 - 60 gram met 'n vlerkspan van 44 cm. In Engels staan die voël bekend as die Kentish Plover. Kentse strandkiewiet in Indië. Eier Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Charadrius alexandrinus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Julie T. Wallace (gebore 28 Mei 1961) is 'n Engelse aktrise. Sy is bekend vir haar rolle in die rolprente The Living Daylights (1987), The Fifth Element (1997), en Speed Racer (2008). 1987: The Living Daylights 1991: The Lunatic 1997: The Fifth Element 2003: Devil's Harvest 2008: Speed Racer 2016: The Spiritualist 1989: Mornin' Sarge 1991: Time Riders 1997: True Tilda 1997: Mr. Wymi 1998: Looking After Jo Jo 1999: Sir Bernard's Stately Homes 2004: Catterick Julie T. Wallace in die Internet-rolprentdatabasis


Papa Roach is 'n harde rockgroep van Vacaville, Kalifornië. Hulle het sover nege albums vrygestel: Old Friends from Young Years (1997), Infest (2000) Lovehatetragedy (2002), Getting Away with Murder (2004), The Paramour Sessions (2006) en Metamorphosis (2009), The Connection (2012), F.E.A.R. (2015), Crooked Teeth (2017). Papa Roach het in Januarie 1993 ontstaan toe Jacoby Shaddix (hoofsanger) en Dave Buckner (tromme) op die voetbalveld van die Vacaville Hoërskool ontmoet het gedurende 'n intense wedstryd, waar die twee uiteindelik oor musiek begin gesels het. Later het Will James (baskitaar) en Ben Luther (hoofkitaar) by hulle aangesluit om Papa Roach se eerste opstelling te voltooi. Die groep se naam kom van Shaddix se stief-oupa, Howard William Roatch, wie se bynaam Papa Roach was. Ben Luther is vervang deur Jerry Horton (hoofkitaar) van die nabygeleë Vanden Hoërskool. In 1994 het Papa Roach hulle eerste EP, getiteld Potatoes for Christmas, vrygestel.


Die term Baltiese lande verwys na 'n geografiese en historiese kusgebied in Noordoos-Europa wat 'n landstrook met 'n wydte van tussen 200 en 300 kilometer beslaan en tussen die vroeëre Duitse provinsie Oos-Pruise in die weste en die Peipusmeer in die ooste geleë is. Die gebied is na die Baltiese volke vernoem wat 'n selfstandige taalfamilie binne die Indo-Europese groep van tale vorm en word hoofsaaklik deur Litauers, Este en Lette bewoon. Die gebied bestaan vandag uit die drie onafhanklike Baltiese state Litaue, Letland en Estland wat tussen 1940 en 1991 as Sosialistiese Sowjetrepublieke nog deel uitgemaak het van die Sowjetunie. Alhoewel die Estiese volk net soos die Lyflanders (of Lywe) in die noorde van Letland as Finno-Oegriërs in taalkundige opsig nie by die Baltiese taalfamilie gereken kan word nie, word Estland gewoonlik steeds as 'n Baltiese land beskou. Die gebied is – behalwe vir Litaue – in die Middeleeue deur die Duitse Ridderorde gekoloniseer en is oorwegend Evangelies-Luthers. Dit het tussen 1721 en 1918 deel uitgemaak van die Tsaristiese Rusland. Litaue was oor 'n lang tydperk met Pole in een ryk verenig en het tydens die Reformasie net soos sy suidelike buurland oorwegend Rooms-Katoliek gebly.


Jekoeno Amlak (Ge'ez: ይኩኖ አምላክ); troonnaam Tasfa Jesus, ተስፋ ኢየሱስ täsfa iyyäsus) was van 10 Augustus 1270 tot 19 Junie 1285 keiser van Ethiopië. Hy was ook die stigter van die Salomoniese Dinastie, wat tot in 1974 in dié land regeer het. Hy was ’n prins van die provinsie Bete Amhara (in vandag se Wollo-streek) wat koning van konings van Ethiopië geword het nadat hy die laaste Zagwe-koning verslaan het. Baie van dit wat van Jekoeno Amlak bekend is, kom uit mondelinge tradisies en Middeleeuse hagiografieë. Hy is opgevoed aan die Istifanos-klooster naby Ambassel. Daar is ’n storie wat in die geskrifte "Die lewe van Jesus Mo'a" en die Be'ela nagastat vertel word, dat ’n haan drie maande lank buite Jekoeno Amlak se huis verkondig het dat wie ook al sy kop eet, koning sou word. Die destydse koning het toe die hoender laat doodmaak en hom geëet, maar die kok het die kop weggegooi. Jekoeno Amlak het dit geëet en toe die heerser van Ethiopië geword.


Wsewolod III of Wsewolod die Groot Nes (Russies: Все́волод III Ю́рьевич Большо́е Гнездо́; 1154–1212) was die grootprins van Wladimir. Die stadstaat het gedurende Wsewolod se lang bewind (1177–1212) sy hoogtepunt bereik. Wsewolod was die tiende of elfde seun van Joeri Dolgoroeki, wat die dorp Dmitrof gestig het om die plek van sy geboorte te gedenk. Ná Joeri se dood het Wsewolod se ma hom saam met haar na Konstantinopel geneem, waar hy grootgeword het. Hy het in 1170 uit die Bisantynse Ryk teruggekeer en in 1173 is hy vir ’n rukkie op die troon van Kiëf geplaas. Twee prinse van Smolensk wat die stad ingeneem het, het hom gevange geneem en hy is ’n jaar later vir ’n losprys vrygelaat. Hy het die kant van sy broer Michail van Wladimir gekies in sy stryd teen die bojare van Soezdal en Rostof. Hy het Michail ná sy dood in Wladimir opgevolg. Hy het die bojare aan sy gesag onderwerp en die Wolga-volke geplunder. Hy het sy marionette op die troon van Nowgorod geplaas en sy dogters met prinse van Tsjernigof en Kiëf laat trou.


Paul-Henri Spaak (25 Januarie 1899, Schaerbeek – 31 Julie 1972, Brussel) was 'n Belgiese staatsman wat 'n groot rol in die Europese eenwording gespeel het. Hy lieg oor sy leeftyd om aan die Eerste Wêreldoorlog deel te kan neem, maar hy word gevange geneem en word 'n krygsgevangene van die Duitsers. Ná die oorlog studeer hy regte aan die Université libre de Bruxelles en verdedig talle Kommuniste. Hy word lid van die Sosialistiese Party in 1920 en parlementslid in 1932. In die kabinet van Paul Van Zeeland word hy minister van Vervoer (1935) en Buitelandse sake (1936). Hy word eerste minister in 1938. Tydens die Tweede Wêreldoorlog is hy in ballingskap in Engeland en hy word daar minister van buitelandse sake in die Belgiese regering in ballingskap. Hy stig saam met ander regerings in ballingskap die Benelux. Eerste probeer hy ook om Frankryk daarin te betrek, maar die Franse wil dat die Britte ook meedoen, wat hulle weier. Op 21 Oktober 1943 word die Benelux-verdrag tussen Nederland, België en Luxemburg geteken. Die tolooreenkoms volg op 5 September 1944. In 1944 keer Spaak terug na Brussel.


Umberto I of Humbert I (Italiaans: Umberto Ranieri Carlo Emanuele Giovanni Maria Ferdinando Eugenio di Savoia) - gebore 14 Maart 1844 - was die koning van Italië van 9 Januarie 1878 tot sy dood op 29 Julie 1900. Sy bynaam was die Goeie. Hy is in linkse kringe gehaat, omdat hy konserwatief was en die "Bloedbad van Bava-Beccaris" in Milaan gesteun het. Hy word twee jaar na die insident deur die anargis Gaetano Bresci vermoor. Umberto se opleiding is aan die wyste manne van sy tyd toevertrou, onder andere aan Massimo Taparelli markies d'Azeglio en Pasquale Stanislao Mancini. In 1858 sluit hy as kaptein by die weermag aan. Hy neem aan die Slag by Solferino in 1859 deel en lei in 1866 'n afdeling in die Slag by Custoza. Toe hy deur die Oostenrykse kavallerie by Villafranca aangeval is, laat hy sy troepe vierkante vorm en dryf die aanvallers na Sommacampagna terug. Hy bevind homself by die troepe wat die meeste aangeval is. Hy dek die terugtrekkende Italiaanse leër saam met Nino Bixio en ontvang 'n goue medalje vir die moed wat hy aan die dag gelê het.


Hispania Tarraconensis was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


InSight is ’n robotlandingstuig wat ontwerp is om die binnekant van die planeet Mars te bestudeer. Dit is op 5 Mei 2018 gelanseer en het op 26 November 2018 op Mars geland ná ’n reis van 485 miljoen km. Dit sal ’n seismometer en ’n hittesondeerder gebruik om proefnemings uit te voer. Dit sal ook ’n reeks radio-eksperimente doen ter aanvulling van studies oor Mars se interne struktuur en rotasie. Die sending word deur die Jet Propulsion Laboratory vir Nasa hanteer. InSight se naam staan vir Interior Exploration using Seismic Investigations, Geodesy and Heat Transport. Dit sal skuddings op Mars meet met die seismometer, bekend as SEIS (Seismic Experiment for Interior Structure), asook hitteverplasing om die planeet se vroeë geologiese evolusie te bestudeer. InSight sal diep onder die oppervlak soek na vingerafdrukke van prosesse wat verantwoordelik was vir die vorming van die aardplaneet. Dit kan nuwe lig werp op al die Sonnestelsel se aardplanete – Mercurius, Venus, Aarde en Mars – en Aarde se Maan. Die tuig sou aanvanklik in Maart 2016 gelanseer word.